Čista desetka za manifestaciju „Muzeji za 10“ - 24sedam Čista desetka za manifestaciju „Muzeji za 10“ - 24sedam\nČista desetka za manifestaciju „Muzeji za 10“\nJedinstvena kulturna manifestacija održava se do 15. novembra u više od 40 gradova Srbije\nSkoro 80 ustanova kulture uzelo je učešće i pripremilo svoje programe, izložbe, interaktivne radionice za decu i odrasle, predavanja ili projekcije filmova. Ulaz je besplatan za sve sadržaje festivala, a pored mogućnosti da poseti svoje omiljene muzeje uživo, publika će preko sajta ove manifestacije moći da gleda sve digitalne programe koje pružaju ustanove kulture u Srbiji.\nU cilju aktivnijeg uključenja publike u program, pokrenut je nagradni konkurs „Predstavi svoj muzej”, gde je publika pozvana da u formi kratkog video sadržaja predstavi svoj omiljeni muzej.\nTema ovogodišnje manifestacije je istovremeno i tema Međunarodnog dana muzeja – “Muzeji za jednakost: raznolikost i inkluzija”. Tema naglašava osnovnu društvenu vrednost muzeja – potencijal da stvore značajna iskustva za ljude bez obzira na njihovu etničku pripadnost, pol, nivo obrazovanja, fizičke sposobnosti, političku pripadnost ili verska uverenja.\nOve godine 16. Evropska noć muzeja se obeležava u subotu, 14. novembra, a „Muzeji za 10“ će biti deo te proslave. Iz direkcije festivala izdvajaju mnoge zanimljive projekte koji su počeli da se održavaju od juče, pa je tako u Muzeju Jugoslavije aktuelan „Znakovni muzej“ – tura gluvog vodiča Mihaila Gordića. Muzej Jugoslavije u Beogradu već tri godine uspešno realizuje program u kome pripadnici zajednice gluvih vode kroz stalnu postavku Muzeja na srpskom i internacionalnom znakovnom jeziku.\nIstorijski muzej Srbije predstavlja izložbu „Kraljevi i svetitelji srpski”, i pruža publici mogućnost da vide dragocenosti koje svedoče o srpskoj srednjovekovnoj dinastiji Nemanjić i epohi koja joj je prethodila.\nGradski muzej Sombor realizuje manifestaciju „Dani egipatske umetnosti u Somboru“ i otvara vrata izložbi „Šapat doline Nila”, na kojoj su izložena 22 predmeta iz staroegipatske zbirke Somborskog muzeja.\nZavičajni muzej iz Paraćina organizuje radionicu „Mali arheolozi“, gde će se deca na kreativan i zanimljiv način upoznati sa zanimanjem arheologa i paleontologa, a Narodni muzej Užice prezentuje izložbu „Nakit kroz vreme – neprolazna lepota i majstorstvo“, kroz dela bogatog muzejskog fonda iz arheološke i etnografske zbirke.\nRadionice „Dodirni prošlost“, „Slagalica“, „Bako, deko vodim vas u muzej“ odigravaju se u Narodnom muzeju Leskovac, dok Muzej u Prijepolju ima pravu ekskluzivu – promociju najvrednijeg trofeja u galeriji posvećenoj Vladi Divcu – „Košarkaški Oskar“ koji je proslavljeni sportista dobio prilikom ulaska u košarkašku Kuću slavnih, u Springfildu 2019. godine.\nO programima i nagradnom konkursu publika se može informisati putem sajta www.muzejisrbije.rs\nBivši telohranitelj Anđeline i Breda otkriva: Sve se vrti oko para, najviše su brinuli da neko ne otme decu\nŠta se može očekivati od Bogdana Bogdanovića posle 22. novembra\n#Izložbe #manifestacija #Muzeji #Muzeji za 10 #Srbija


Datum objave: 02.12.2020 14:58 | Autor: Ministarstvo nauke\nDanas je održan Ministarski sastanak za obrazovanje, istraživanje i inovacije za države Zapadnog Balkana. Na poziv komesarke Marije Gabrijel, ministarka nauke dr Sanja Damjanović je govorila na temu istraživanja i inovacija i S3 strategija.\nNa samom početku ministarka Damjanović je izrazila zahvalnost Evropskoj komisiji na snažnoj podršci i brojnim instrumentima za razvoj našeg regiona kao i komesarki Gabrijel lično na iniciranju Inovativne agende za Zapadni Balkan.\n„Mi u Crnoj Gori imamo optimistična očekivanja jer u poslednje tri godine bilježimo dobre rezultate koji su iznad EU prosjeka. Sve to nije slučajno jer smo uvidjeli da nacionalne strategije moraju da budu u liniji sa EU politikama i strategijama pa mi je izuzetno drago što je Crna Gora prva zemlja kandidat koja je usvojila Strategiju pametne specijalizacije i ovim putem želim da ohrabrim kolege iz regiona da učine isto“ rekla je Damjanović.\nDa bi se izgradio jak inovacioni ekosistem koji će biti konkurentan, ministarka Damjanović je poručila da su potrebni i jasno definisani stubovi poput infrastrukture, atraktivnog zakonodavnog okvira i jačanja kapaciteta. Crna Gora je izdvojila preko 13 miliona eura za izgradnju prvog naučno-tehnološkog parka, zakonodavni okvir koji je nedavno usvojen ima broje poreske olakšice, a u dijelu jačanja kapaciteta postavljen je temelj za crnogorsku inovativnu zajednicu u vidu tzv IT klastera.\nNa kraju svog izlaganja ona je istakla da je SEEIIST projekat, koji je inicirao ovaj region a koji će predstavljati evropski centar izvrsnosti za borbu protiv kancera, nedavnom aplikacijom za ESFRI Roadmap pokazao da Region može biti konkurentan. Poslednjih 60 godina ovaj region nije imao nijednu krupnu istraživačku infrastrukturu zasnovanu na novim tehnologijama a bez jednog ovakvog „magneta“ se ne možemo boriti sa odlivom talenata, zaključila je Damjanović, dodajući da je upravo SEEIIST jedina istraživačka infrastruktura koja se našla u Inovativnoj agendi za Zapadni Balkan.\nTokom sastanka ministri šest zemalja Zapadnog Balkana (Albanije, Bosne i Hercegovine, Kosova, Crne Gore, Sjeverne Makedonije i Srbije) odgovorni za inovacije, istraživanje, obrazovanje i kulturu razgovoarali su i iznijeli svoje stavove o Inovativnoj agendi za Zapadni Balkan kao i sveobuhvatnoj, dugoročnoj strategiji saradnje sa EU.\nVideo predstavljen na današnjem EU-WB ministarskom sastanku možete pogledati na sledećem linku: https://youtu.be/mTYiNRV_IME


Švajcarska uvodi 14-dnevni karantin za državljane BiH - BIGportal.ba\nŠvajcarska uvodi 14-dnevni karantin za državljane BiH\n22 Jula, 2020 22 Jula, 2020 0141\nŠvajcarska od 23. jula uvodi dvosedmični karantin za putnike koji dolaze u ovu zemlju iz Bosne i Hercegovine, navodi se na ažuriranoj listi švajcarskog Zavoda za javno zdravlje.\nOd 6. jula obavezna je samoizolacija putnicima koji ulaze u Švicarsku iz brojnih zemalja, a u skladu s epidemiološkom situacijom, odnosno porastom broja novozaraženih virusom korona.\nTako je porast infekcija u BiH utjecao na nove uslove za one koji iz naše zemlje putuju u Švajcarsku.\nPored BiH, na ažuriranoj listi švajcarskih zdravstvenih vlasti nalazi se još 15 novih zemalja, među kojima i naše susjedne, Srbija i Crna Gora. Obavezni karantin će biti ukinut jedino putnicima iz Bjelorusije i Švedske. Na listi su još desetine drugih zemalja u kojima je i dalje nepovoljna epidemiološka situacija.\nSvi koji trebaju putovati u Švajcarsku, svoj dolazak trebaju prijaviti nadležnoj kantonalnoj instituciji u ovoj zemlji. Svi koji izbjegnu karantin ili ne ispune dužnost prijavljivanja vlastima čine kazneno djelo prema švicarskom zakonu, a za koje kazna iznosi 10.000 franaka.\nNaučnici napravili savršen materijal kojeg je nemoguće preseći!\nSZO donirala BiH 23 tone zaštitne opreme


Krivokapiću se spremalo hapšenje zbog "veleizdaje"? - mediji.net\nKrivokapiću se spremalo hapšenje zbog "veleizdaje"?\nCrnogorski premijer Zdravko Krivokapić izjavio je da je čuo da se spremalo njegovo hapšenje ''zbog veleizdaje'' u slučaju da je potpisao Temeljni ugovor.\n''Imam informaciju koja je u ovom trenutku vrlo realna, i bez opasnosti od kovanja teorija zavere mogu je saopštiti a to je da bih, po povratku u Crnu Goru, bio uhapšen zbog veleizdaje'', kazao je Krivokapić.\nKrivokapić je rekao i da su dve tačke sporne u Nacrtu...


Srbija: Vučić i Lavrov će razgovarati o inicijativama iz Washingtona\nRuski ministar spoljnih poslova Sergej Lavrov danas je u poseti Beogradu gde će razgovorati sa predsednikom Srbije Aleksandrom Vučićem.\nUoči sastanka sa predsednikom Vučićem i svojim kolegom, ministrom Ivicom Dačićem, Lavrov je najavio da će glavna tema razgovora biti predlog Washingtona da se krajem juna lideri Srbije i Kosova sastanu u Beloj kući.\nKako je Lavrov rekao juče u Moskvi, očekuje da se konkretno razgovara o tome kako srpsko rukovodstvo vidi praktične korake koje preduzimaju zemlje koje nude svoje usluge u posredovanju za nastavak dijaloga.\n„Predsednik Vladimir Putin više puta je, između ostalog, na sastancima sa predsednikom Aleksandrom Vučićem naglasio da će Rusija podržati sporazume sa Kosovom koji će prihvatiti srpski državljani, ali ne na osnovu napisanih tekstova, već i na mogućnosti da budu sprovedeni“, rekao je Lavrov novinarima.\nKako je objasnio, šef ruske diplomatije ne želi da eventualni sporazumi Beograda i Prištine imaju istu sudbinu kao oni “uz posredovanje Brisela”, kada to posredovanje “ostane samo na papiru”.\nO značaju posete Sergeja Lavrova za proces dogovora o Kosovu govori i činjenica da dolazi nekoliko dana nakon što je predsednik Srbije Aleksandar Vučić razgovarao telefonom s ruskim predsednikom Vladimirom Putinom, a Kremlj je izjavio da se „Moskva zauznima za kompromisno rešenje, prihvatljivo za Beograd, a mora ga odobriti i Savet bezbednosti UN-a“.\nOvom posetom Sergeja Lavrova, u vreme kada Miroslav Lajčak pokušava da obnovi dijalog sa Prištinom i traži od tamošnjih funkcionera da postignu dogovor sa Beogradom – dok u Vašingtonu čekaju kosovskog lidera i Aleksandra Vučića sa sličnim idejama – Lavrov pokazuje da Rusija ne može biti ostavljena po strani u rešavanju kosovskog pitanja.\nSastanak u Beloj kući, kako je najavio Grenell, održaće se 27. juna, a pre toga, 24. juna, predsednik Srbije otputovaće u Moskvu gde će prisustvovati proslavi Dana pobede i sastati se sa ruskim predsednikom Vladimirom Putinom. / ibna


RARIS: 8. februara debata "Standardi EU u socijalnoj politici u Srbiji"\nRARIS: 8. februara debata „Standardi EU u socijalnoj politici u Srbiji“\nU Srbiji je u pripremi Program reformi politike zapošljavanja i socijalne politike (ESRP) za period 2018-2020, koji treba da predstavi rešenja za tržište rada i politiku zapošljavanja, ljudski kapital i politiku razvoja veština i politiku socijalnog uključivanja i socijalne zaštite.\nTim povodom u četvrtak, 8. februara u sali Regionalne agencije za razvoj istočne Srbije u Zaječaru biće održana debata na temu „Standardi EU u socijalnoj politici u Srbiji“.\nPočetak debate zakazan je za 13 sati, a kakva rešenja su nam potrebna u Programu reformi ESRP, koliko smo daleko od njih i zašto, na debati će pokušati da objasne:\nDebata u Zaječaru deo je serije događaja koje Evropski pokret u Srbiji i Fakultet političkih nauka organizuju u ukupno 17 gradova Srbije, u saradnji sa Evropskim pokretom u Srbiji –Sremska Mitrovica i Evropskim pokretom u Srbiji –Kraljevo.\nDebate se održavaju u okviru projekta „Evropa za mene“ koji podržava Delegacija Evropske unije, sa idejom da se u javnosti pokrenu razgovori na teme značajne za Srbiju u procesu evropske integracije i građanima pruže proverene i korisne.\nIz RARIS-a ističu da je za reforme u ovim oblastima od 2007. do 2013. godine Evropska unijadonirala ukupno oko 213 miliona evra iz IPA fondova.\ndebata eu raris standardi


Mehelen slavi i "kune" Srbe, Bajko torpedovan! - Sportske.net\nMehelen slavi i "kune" Srbe, Bajko torpedovan!\nDuelima u Genku i Mehelenu večeras je počelo 13. kolo belgijske Župiler lige. "Srpski" Mehelen bio na korak od pobede posle novog gola Dalibora Veselinovića ali je promašeni penal Kosanovića skupo koštao tim Aleksandra Jankovića. Bajković torpedovan u porazu Lirsa na gostovanju Genku.\nDvema utakmicama zakazanim za utorak veče u Belgiji je počelo 13. kolo Župiler lige a dueli u Genku i Mehelenu bili su posebno interesantni za ljubitelje fudbala sa ovih prostora.\nFudbaleri Genka lako su izašli na kraj sa timom Slaviše Stojanovića pošto su na domaćem terenu "torpedovali" Bobana Bajkovića i slavili rezultatom 3:0 (1:0).\nBivši golman Crvene zvezde večeras nije imao šanse protiv raspucane ekipe Genka a mora se priznati da su mu saigrači dobrano otežali posao, pošto se našao na vetrometini 15 minuta pre kraja kada su čak dvojica fudbalera Lirsa zaradila isključenje.\nAleksandar Čavrić proveo je svih 90 minuta u pobedi Genka, dok je Sergej Milinković-Savić u igru ušao tri minuta pre kraja.\nMehelen je nakon prve pobede na gostovanju u sezoni imao priliku da dodatno popravi bodovni saldo u duelu sa "fenjerašem" ali se tim za koji nastupaju trojica srpskih fudbalera "opekao".\nDalibor Veselinović ponovo je pogodio za tim Aleksandra Jankovića i činilo se da će Mehelen upisati šestu pobedu u sezoni ali je onda D'Hene tri minuta pre kraja doneo remi Varegemu.\nTek nakon izjednačujućeg gola gostiju promašeni penal Miloša Kosanovića iz 26. minuta dobio je na značaju, pa nema sumnje da će navijači Mehelena u isto vreme slaviti i "kleti" Srbe koji su doneli bod a mogli su sva tri.\nNakon večerašnjeg remija sa Varegemom Jankovićev Mehelen zauzima sedmu poziciju na tabeli sa 18 osvojenih bodova, dok Stojanovićev i Bajkovićev Lirs za sada drži mesto iznad zone ispadanja u koju bi mogao da sklizne bude li Beveren remizirao sa Gentom.


VEČERNJE NOVOSTI: KFOR bi mogao da ode sa Kosova?! - Radio Košava\nVEČERNJE NOVOSTI: KFOR bi mogao da ode sa Kosova?!\nKomandant "Kfora" general Salvatore Kuoči izjavio je da bi u slučaju formiranja "Kosovskih oružanih snaga" (KBS) članice "NATO" pojedinačno odlučivale o ostanku na Kosovu.\n"Formiranje oružanih snaga Kosova odluka je kosovskih institucija, u skladu s ustavnim procedurama.\nU slučaju da se formiraju oružane snage, članice "Alijanse" pojedinačno bi odlučivale o tome da li bi snage "Kfora" ostale na teritoriji Kosova", rekao je italijanski general Salvatore Kuoči.\nOn je naveo da "NATO" za sada nema plan da promeni ili smanji misiju na Kosovu.\nUpitan da li "Kfor" obučava pripadnike "Kosovskih bezbednosnih snaga", Kuoči je rekao da "Kfor" "u okviru svog mandata i zadataka podržava razvoj i unapređenje kapaciteta "KBS"-a koje treba da budu u mogućnosti da reaguju na krizne situacije".\nIzvor: Novosti.rs / Foto: TV N1 - Screenshot


Od infekcije antraksom preminuo 12-godišnji dječak u Sibiru -- Zdravlje -- Sott.net\nOd infekcije antraksom preminuo 12-godišnji dječak u Sibiru\nPon, 01 Kol 2016 11:49 UTC\n© Press Service of Yamalo-Nenetsk Governor's Office\nDvanaestogodišnji dečak, nomad iz sibirskog Jamalo - neneckog okruga, preminuo je od smrtonosne infekcije antraksom, objavila je danas vladina Kancelarija za saradnju sa medijima.\n"Antraks je odneo jedan život. Možemo da potvrdimo sa sigurnošću od 90 procenata da je dvanaestogodišnji dečak preminuo od antraksa", navodi se u saopštenju.\nAgencija TAS S navodi da je ova vrsta antraksa izuzetno teška za dijagnostikovanje zbog čega je ukazivanje adekvatne pomoći obolelilima bilo veoma teško.\nLaboratorisjka ispitivanja potvrdila su ovu bolest kod osam pacijenata, među kojima ima i troje dece. Pacijenti su smešteni na Odelenje intezivne nege, navodi TAS S.\nPrema navodima lokalnih vlasti, zbog pojave antraksa iz ove oblasti Sibira do sada je hospitalizovano 72 ljudi, uključujući 41 dete, ali kod većine testitiranih pacijenata je utvrđeno da nisu pozitivni na antraks.\nAP prenosi da je bakterijsko oboljenje koje je zabeleženo u Jamalo -neneckom autonomnom okrugu prva pojava antraksa u Rusiji za poslednjih 75 godina.\nKomentar: Dio regiona u Sibiru stavljen pod karantin nakon što je od antraksa uginulo više od 1000 irvasa


Bivši igrač Zvezde i Dinama uhapšen u Italiji\nItalijanski karabinjeri uhapsili su Jasminka Hasanbašića, 54-godišnjeg državljanina BiH, te bivšeg fudbalera Crvene zvezde, Dinama i reprezentacije nekadašnje Jugoslavije, pod sumnjom da je vodio organizovanu bandu krijumčara oružja i droge.\nU akciji karabinjera uhapšene su 24 osobe, u Rimu, Latini i Viterbu, obučene za šverc kalašnjikova, pištolja i granata koje su u Italiju navodno stizale iz Hrvatske.Grupa je navodno imala razvijen biznis krijumčarenja kokaina koji su dobavljali iz Španije.\nHasanbašić, poznatiji kao Mister (trenirao jednu multietničku fudbalsku ekipu nazvanu International Football Club) švercersku operaciju je vodio iz autopraonice u blizini Rima, a desna ruka bio mu je 32-godišnji Rom Duman Hamidović, također državljanin BiH, koji je igrao za International Football Club.\nOružje koje je Hasanbašićeva grupa švercovala u Italiju je navodno stizalo automobilima i kamionima preko Hrvatske. Kokain su također prenosili u automobilima, a droga je bila skrivena u posebnim pretincima.\n"Otkrili smo važan kanal kojim su u Rim dolazili droga i oružje", izjavio je Giuseppe La Gala, komandant rimskih karabinjera koji su vodili akciju protiv Hasanbašićeve grupe.


Svi sporovi i dalje u monitoringu evropske komisije - Društvo - Dnevni list Danas\nPočetna » Društvo » Svi sporovi i dalje u monitoringu evropske komisije\nDa li će Vrhovni kasacioni sud doneti pravdu za ATP“Vojvodinu“\nE. D.15.09.2020. 09:29\nVrhovnom kasacionom sudu podneo sam četiri revizije, a krajem avgusta i zahtev da se na sednici građanskog odeljenja zauzme jedinstven stav o spornim pravnim pitanjima u njima kako bi se otklonila svaka primedba da se pravo primenjuje na jedan način kada u sporu učestvuje država ili lokalna vlast, a na drugi način kada tog učešća nema…\n… objavio je Ilija Dević, bivši većinski vlasnik ATP Vojvodine na svom sajtu posvećenom privatizaciji tog preduzeća i dešavanjima nakon što je uz ugovor sa gradskim vlastima izgradio kompleks nove međumesne i međunarodne autobuske stanice i servisa ovlašćenog za rad sa vozilima “setre” i “mercedesa”.\n– U sva četiri predmeta reč je o obavezi grada Novog Sada da reguliše međumesni i međunarodni autobuski saobraćaj sa nove autobuske stanice, na šta se ugovorom obavezao kao i naknade štete, jer to nije učunio što je prouzrokovalo stečaj preduzeća ATP“Vojvodina“ u kojoj sam bio većinski vlasnik – navodi Dević.\nOn dodaje da nije dobio informaciju da li je zahtev prihvaćen, ali da je na portalu suda objavljeno da je jedan od predmeta većan već 3. septembra, druga dva 11. septembra, dok je četvrti, o ličnoj odšteti, još uvek na čekanju. Takođe, navodi da se ne zna da li su predmeti bili izloženi na sednici građanskog odeljenja ili samo na veću, što ne bi garantovalo jedinstveni stav koji je on zatražio.\n– Indikativno, predsednik građanskog odeljenja Branko Stanić bio je izvestilac u prvom većanom predmetu, a pre toga bio je postupajući sudija po tužbi Javnog gradskog saobraćajnog preduzeća “Novi Sad“ protiv svog osnivača, grada Novog Sada. Tužba je podneta zbog navodne štete koju je grad mogao da proizvede tom preduzeću po ugovoru sa ATP “Vojvodinom“. Ta tužba je rešena u korist JGSP “Novi Sad“, a nastala je po savetu „komisije“ koju je grad formirao iz grupe građana, članova upravnih odbora gradskih preduzeća i ustanova. Njihovo angažovanje je plaćeno iz budzeta grada – ističe Dević i naglašava da je ta presuda u korist JGSP “Novi Sad“ ostala sporna, jer je planskim aktima grada, GUP-om, upravo bilo predviđeno izmeštanje stare autobuske stanice na lokaciju ATP “Vojvodine“.\nOn podseća da je krajem avgusta 2012. delegacija EU obišla Jugoremediju i u njegovoj pratnji ATP “Vojvodinu“, kao dva najveća predmeta sa liste od 24 sporne privatizacije.\n– Moj slučaj označen je kao jedini gde sam oštećen ja kao investitor, a ne država, zbog čega se taj predmet, uključujući i sve sudske procese, nalazi u stalnom monitoringu evropske komisije. Međutim, umesto da se istraži uloga lokalne vlasti i nekih „poslovnih“ krugova o blokadi nove investicije, istraga je okrenuta u suprotnom smeru. Pokušano je da od mene naprave kriminalca. Dva puta sam hapšen, jednom jer se zbog bolesti nisam pojavio u sudu, a tada je bilo planirano da se dok boravim u pritvoru od 60 dana, okonča stečajni postupak i proces otimanja moje imovine. Ono što jeste interesantno – rad institucija je nestvarno sinhronizovan, pa se odluke iz stečaja prelivaju i na presude o naknadi štete koje se vode pred Vrhovnim kasacionim sudom – naglašava bivši većinski vlasnik ATP “Vojvodine”.\nPritisak “poslovnih” krugova\nAutotransportno preduzeće “Vojvodina” prodato je 2004. godine privredniku Iliji Deviću na aukciji Agencije za privatizaciju. U nadmetanju je tada ulčestvovala i osoba koju je nekoliko godina kasnije Interpol označio kao pripadnika Šarićevog klana, ekipe koja je tih godina uveliko kupovala transportne firme i poljoprivredna dobra, najlešće po Vojvodini. Ipak, Dević je ponudio najbolju cenu i postao većinski vlasnik. U prvoj godini je ispunio investicioni plan, zatim je kupio 30 novih autobusa, otvorio nove linije, proširio poslovanje, zaposlio još 200 radnika. Naredne godine, na osnovu ugovora sa novosadskim vlastima na čijem je čelu bila gradonačelnica Maja Gojković, izgradio je kompleks nove međunarodne i međumesne autobuske stanice i savremenog servisa koji je za potrebe “setre” i “mercedesa” trebalo da pokrije područje Balkana. Međutim, investicija nikada nije počela sa radom, jer gradske vlasti nisu ispunile svoj deo obaveza da preusmere autobuski saobraćaj na novu lokaciju. Pod pritiskom kreditnih rata, ATP “Vojvodina” je otišla u stečaj, više od 500 radnika ostalo je bez posla a reorganizacija nije uspela jer lokalna vlast i dalje odbija da preusmeri saobraćaj na lokaciju koja je i planskim aktima predviđena za to. Pod pritiskom “poslovnih” krugova, imovina preduzeća se krčmi, uskoro se očekuje i najavljena prodaja nove stanice i servisa, ali se ne zna hoće li kupac dobiti dozvolu za izmeštanje saobraćaja, onu koju Dević nije mogao. M. N. S.


Konkurs 7. Festivala srpskog filma fantastike - Konkursi regiona\nKonkurs 7. Festivala srpskog filma fantastike\nby KR 01/07/2012 012\nUdruženje Mladi kadrovi iz Beograda raspisalo je konkurs za učešće filmova u domaćoj i ex-YU takmičarskoj selekciji na sedmom Festivalu srpskog filma fantastike (FSFF) koji će održan u oktobru 2012. godine u Domu omladine Beograda i Muzeju Jugoslovenske kinoteke.\nFilmovi će se nadmetati za nagrade Koskar, odnosno Piramida.\nA) Nagrada Koskar – dodeljuje se u nacionalnoj selekciji u sledećim kategorijama:\nNagrada Koskar dodeljuje se i u regionalnoj selekciji, u kategoriji:\nB) Nagrada Piramida – dodeljuje se za kratke filmove – minijature na temu apokalipse, koji su snimljeni u zemljama bivše Jugoslavije, uključujući Srbiju.\nFilmove s prijavnicom i drugim neophodnim materijalom za prijavljivanje na konkurse za Koskara i Piramidu treba slati na adresu: Festival srpskog filma fantastike(za Miroslava Lakobriju), Južni bulevar 36, 11000 Beograd.\nRok za prijavljivanje svih filmova je 10. septembar 2012. godine.\nViše podataka o konkursu, kao i prijavnica, mogu se naći na sajtu www.art-anima.com/fsff\nSedmi FSFF će biti održan u partnerstvu sa Domom omladine Beograda i Muzejem Jugoslovenske kinoteke, uz finansijsku podršku Ministarstva kulture Srbije.


Tepih slučaj za tužilaštvo : Nadlanu.com\nTepih slučaj za tužilaštvo\nObjavljeno 11. juna 2012. / 12:47:06\nBERLIN, 11. juna 2012. (Beta) - Državno tužilaštvo počelo je da razmatra slučaj spornog tepiha koji je iz Avganistana bez plačanja carine uvezao savezni ministar za privrednu saradnju i razvoj Dirk Nibel.\nNibel je prošlog meseca tokom službenog boravka u Avganistanu za 1.400 dolara kupio tepih, ali ga u Nemačku nije doneo sam, već je to za njega učinio šef nemacke obaveštajne službe (BND), takodje vraćajući se iz Kabula državnim avionom.\nMinistar Nibel samo u retkim prilikama ima pravo na korišćenje vladinog aviona, pa na putovanja i u udaljene zemlje najčešće ide redovnim avionskim linijama.\nKako bi takav transport tepiha bio preskup, "suvenir" je poneo šef BND-a, Gerhard Šindler, koji kao i Nibel pripada stranci Liberala (FDP). Tepih je već na pisti aerodroma preuzeo vozač Nibelovog ministarstva, te tako ministar nije platio ni prevoz tepiha, a ni carinu za njega.\nPošto su mediji objavili ovu priču, državno tužilaštvo u Berlinu je za magazin Špigel u nedelju je potvrdilo da trenutno ispituje osnovanost početne sumnje da je ministar utajio porez.\nPrema navodima medija, koji se pozivaju na podatke službe za prenos paketa DHL, prevoz Nibelovog tepiha iz Kabula za Berlin koštao bi 3.840 evra, još oko 200 evra iznosili bi carinski troškovi.\nMinistar Nibel saopštio je da je podneo zahtev za naknadno carinjenje tepiha i za vikend izjavio da slučaj time smatra okončanim. Vest o aktivnosti državnog tužilaštva povodom ovog slučajeva došla je kasnije.


Cena hleba će se zadžati na 46 dinara do sledeće žetve – Krstarica\nCena hleba će se zadžati na 46 dinara do sledeće žetve\nTanjug 16. novembra 2021. 13:36\nBEOGRAD – Cena hleba Sava od 46 dinara će se bez poskupljenja održavati do sledeće žetve, poručila je ministrarka trgovine, turizma i telekomunikacija Tatjana Matić i istakla da je cena pšenice dostigla rekordnu vrednost od kada se prati statistika na globalnom nivou.\nOna je, gostujući na Televiziji „K1“, istakla da bez obzira na deficit ove žitarice na svetskom nivou, Srbija ima dovoljno rezervi i da građani nemaju razloga za brigu.\n„Pšenica je na svetskoj berzi sirovina doživela neverovatan skok, a te povišice osećaju i domaći proizvođači, ali naši građani mogu biti spokojni, jer je Vlada donela jednu meru koja će obezbediti snabdevanje hleba tipa 500 u naredih šest meseci, ima dovoljno rezervi i pšenice i brašna do sledeće setve“, objasnila je Matić.\nOsvrnula se i na globalnu situaciju sa krizom energenata i istakla da je Srbija i u tom domenu snabdevena rezervama i bezbedna, te da može da zaštiti svoje tržište od većih „udara cena“.\n„Kada imate domaću proizvodnju osnovnih životnih namirnica, to je ključno za stabilnost države i tržista. Ministarstvo poljoprivrede sa proizvođačima sirovina za osnovne životne namirnice obezbeđuje da postoji stabilnost snabdevanja“, rekla je Matić i istakla da je svoj doprinos u stabilnosti države u ovom domenu doprinela i Direkcija za robne rezerve.\nMinistarka je poručila da će resorna ministarstva sprečiti svaku zloupotrebu po pitanju rasta cena, kao i svaki oblik kalkulacija od strane velikih trgovinskih lanaca, kako bi zaštitila građane.\nMinistarka je objasnila da je neminovno da neki proizvodi poskupe, jer se to dešava na svetskom nivou, ali da većeg poskupljenja osnovnih životnih namirnica u Srbiji neće biti.\n„Kopaonik je uvek bio skuplji centar od ostalih, ali tu su i drugi centri koji nisu u toj ravni po visini cena, kao što su Divčibare, Goč, Stara planina, Zlatar i Zlatibor, te su pristupačni za porodice sa decom i sve ljubitelje prirode“, kazala je ministraka.


» Nedelja Evrope u Nišu\nNovosadski školarci učili o Evropskoj uniji uz kviz „Koliko poznajemo EU“\nU periodu od 7. do 11. maja, EU info kutak u Nišu i lokalni partneri će nizom predavanja, prezentacija, radionica, kao i kulturno-umetničkim sadržajem obeležiti Nedelju Evrope. U okviru ove manifestacije proslavićemo i tri godine rada niškog EU info kutkau novom prostoru u Voždovoj ulici.\nNedelju Evrope otvaramo 7. maja od 12h, kada će u Sali za sednice Pravnog fakulteta u Nišu predavanje održati Nj. E. Nikolaus Luteroti, ambasador Austrije u Srbiji. Uvaženi gost će ovom prilikom govoriti o pravu Evropske unije, odnosima Austrije i Srbije i ulozi Austrije u procesu proširenja EU. Predavanje ambasadora Luterotija namenjeno je studentima Pravnog fakulteta, ali i ostalim zainteresovanim građanima. Iz organizacionih razloga i zbog ograničenog broja mesta, građani koji žele da prisustvuju treba da potvrde dolazak do 6. maja u 15h na officenis@euinfo.rs.\nUčenici srednjih škola će 9. maja od 10 sati imati priliku da u kvizu „Koliko poznaješ EU“ provere svoje znanje, nauče nešto novo i zabave se kroz druženje sa vršnjacima. Kviz se održava u EU info kutku, a zainteresovani učenici mogu da se prijave do 8. maja u 15h, na mejl officenis@euinfo.rs\nDan Evrope, 9. maj, EU info kutak i Grad Niš obeležiće zajedničkom aktivnošću, projekcionim mapiranjem zastava Evropske unije i Republike Srbije, 9. maja od 21 sat do ponoći, na zgradi Narodnog pozorišta. Fasada pozorišta u Nišu postaće platno za simbolično dočaravanje sinergije i zajedničkih napora Republike Srbije i Evropske unije u približavanju naše zemlje zajednici evropskih naroda.\nCentralna i završna manifestacija tokom nedelje je “Dan evropskih vrednosti” koji EU info kutak Niš u partnerstvu sa Gradom Nišom, organizuje 11. maja od 11 do 13 sati, na platou ispred Kalče.\nU muzičko-scenskom delu imaćemo priliku da čujemo izvođenje dela klasične muzike, dečiji hor, recitacije na jezicima zemalja Evropske unije i nastup plesne grupe koja beleži odlične rezultate na međunarodnom nivou. Uz interaktivan i kreativan pristup, građanima će se predstaviti i neke od organizacija civilnog društva koje u lokalnoj zajednici aktivno rade na promovisanju evropskih vrednosti i komunikaciji sa građanima o različitim segmentima pristupanja. Takođe, planiran je i niz pratećih aktivnosti i zanimljivog sadržaja – poput kviza i tematskih radionica.\nDva sata programa iskoristićemo da zajedno sa građanima i građankama Niša svih uzrasta podelimo znanja i iskustva, da još jednom pokažemo kako Srbija i Evropska unija dele zajedničke vrednosti.\nRadio vesti EU Info Centra – 26.04.2019.


Maligni tumori kože | Dr Feko\nHome O Zdravlju Maligni tumori kože\nMaligni tumori kože se operišu u opštoj ili lokalnoj anesteziji u zavisnosti od velićine tumora. Ukoliko je tumor manjih dimenzija, posle operacije nema bolova i istog dana se možete vratiti svojim redovnim aktivnostima. Operativno lečenje kao patohistološka provera su obavezni za maligne tumore kako bi bili sigurni da je tumor potpuno uklonjen.\nBazocelularni karcinom kože – je daleko najčešći tumor kože.Operacijom se postiže potpuno izlečenje, ne primenjuje se hemioterapija niti terapija zračenjem. To je razlog zbog čega postoje stavovi da Bazocelularni karcinom ne zaslužuje naziv carcinom. Ipak, taj naziv je opravdan jer rast ovog karcinoma ne možemo drugacije zaustaviti osim operacijom. Ovaj tumor treba na vreme odstraniti kako bi se sprečilo njegovo širenje. Ukoliko raste više godina, može doći do invazije tumora u dublja tkiva, veoma retko do pojave metastaza. Tada zahteva dugotrajno lečenje.\nJavlja se kod starijih starosnih grupa, pretežno kod ljudi svetle puti a pojavljuje se na delovima tela izloženim suncu kao što su lice ili šake. Pacijenti obično zatraže pomoć kad primete da imaju “ranicu” koja nikako ne zarasta. Nekada se javlja i u obliku čvorića ili bojom podseća na mladež .\nPlanocelularni karcinom kože – je drugi po učestalosti maligni tumor kože. Može se javiti bilo gde na telu, ali je najčešće na glavi i vratu. Javlja se na planu prekanceroza ili ožiljaka od hroničnih rana.Ovaj tumor ima sve karakteristike prave maligne bolesti: na mestu pojavljivanja brz, infiltrativni rast, moguću ponovnu pojavu tumora na istom mestu i učestale metastaze. Zahteva obavežno operativno lečenje.\nMaligni Melanom – To je zloćudni tumor kože koji se retko javlja, ali je zato veoma zloćudan . Uzrok ovog tumora do danas nije poznat, a mogući faktori rizika su: postojanje mladeža, svetla put, često i agresivno izlaganje sunčevim zracima, genetska predispozicija.U najvećem broju slučajeva, melanom nastaje na terenu postojećih mladeža, vrlo retko iz nepromenjene kože. Od veoma velike vaznosti je melanom otkriti na vreme. Kad treba da posumnjamo? Obavezno posetite hirurga plastičara ukoliko imate promenu na koži koja je osimetrična (A), nazubljenih,nejasnih ivica (B) sa dve ili više boja (C), promenu koja krvari ili ima prečnik veći od 6mm (D) . Mnoge promene na koži liče na melanoma, po boji,veličini ili asimetriji i zato samo hirurg koji se bavi operacijama tumora kože (hirurg plastičar), može da postavi dijagnozu i postavi indikaciju za operaciju.\nDermoskopija je metoda izbora za postavljanje preoperativne dijagnoze melanoma i može potvrditi ili odbaciti sumnju na melanom. Dermoskopski pregled takođe je koristan i u detaljnom planiranju operacije melanoma. Definitivna dijagnoza melanoma se postavlja patohistološkom verifikacijom. Operacija podrazumeva široku eksciziju kako bi tumor u potpunosti uklonili i prevenirali svaku mogućnost ponovne pojave tumora na istom mestu.\nTags: dermoskopijamaligni melanommaligni tumori kozeplanocelularni karcinom


Dobri odnosi prostor su za dalje jačanje ekonomske saradnje Crne Gore i Turske - CdM\nDobri odnosi prostor su za dalje jačanje ekonomske saradnje Crne Gore i Turske\nCrna Gora i Turska dogovorile unapređenje saradnje u deset oblasti unutar trgovinskih i ekonomskih odnosa i zaključile sporazum o saradnji ministarstava nadležnih za sport i mlade. Na danas održanoj Petoj sjednici Mješovite komisije za ekonomsku saradnju Vlade Crne Gore i Vlade Turske, kojom su kopredsjedavali potpredsjednik Vlade Crne Gore za ekonomsku politiku i finansijski sistem i ministar poljoprivrede i ruralnog razvoja Milutin Simović i ministar sporta i omladine u Vladi Turske Mehmet Muharem Kasapoglu, ocijenjeno je da dvije države njeguju odlične političke odnose, te da obje strane vide prostor za dalje jačanje ekonomske saradnje.\nSimović je ocijenio da je održavanje Konferencije još jedna potvrda da intenzivna ekonomska saradnja zauzima veoma važno mjesto u kontinuiranom snaženju bilateralnih odnosa Crne Gore i Turske, koje odlikuje kvalitetan politički dijalog, međusobno razumijevanje i poštovanje.\n“Mješovita komisija, kroz redovne susrete, vrijedno radi na ispunjenju zadataka koji su joj povjereni kroz Sporazum o ekonomskoj saradnji dvije zemlje”, kazao je Simović.\nOn je konstatovao da je Crna Gora kroz kreiranje konkurentnog ambijenta za poslovanje, sa značajnim potencijalima u oblasti energetike, turizma, poljoprivrede i industrije, postala pouzdana i atraktivna investiciona destinacija.\n“Da naši dogovori i usaglašeni protokoli nisu mrtvo slovo na papiru, govore i, između dvije sjednice Komisije, završeni pregovori o izmjenama sporazuma o slobodnoj trgovini, kojima smo dodatno liberalizovali trgovinu uslugama i proširili opseg poljoprivrednih proizvoda sa preferencijalnim statusom u međusobnoj trgovini. Ističem veliko zadovoljstvo postignutim rezultatom i smatram da je ovo veliki korak za obje države, posebno kada je u pitanju budući razvoj trgovine poljoprivrednim proizvodima, gdje smo dodatnim otvaranjem tržišta stvorili još jednu priliku našim proizvođačima za plasman svojih proizvoda”, rekao je Simović.\nPotpredsjednik je obraćanje zaključio istakavši da će se ovim, petim zasjedanjem Mješovite komisije dodatno osnažiti izuzetno kvalitetna i plodonosna saradnja Crne Gore i Turske i ohrabriti dalje inicijative za konkretizovanje modaliteta saradnje definisanih Protokolom.\nKopredsjedavajući sa turske strane,Kasapoglu se zahvalio Vladi Crne Gore i Simoviću na gostoprimstvu koje se u Crnoj Gori osjeća na svakom koraku. Istakao je da Turska Crnu Goru vidi kao iskrenog i pouzdanog partnera, a da bilateralna saradnja dvije zemlje predstavlja primjer ne samo u regionu već mnogo šire. Ocijenio je da se ovako kvalitetni odnosi Turske i Crne Gore moraju reflektovati na ekonomsku saradnju. Istakao je da se moraju iskoristiti sve mogućnosti koje daje sporazum o slobodnoj trgovini.\n“Vjerujem da će Protokol sa ove sjednice Mješovite komisije dati dodatnu snagu ekonomskim odnosima. Ja ću lično pratiti sve aktivnosti na implementaciji Protokola i sporazuma o saradnji u oblasti sporta i omladine”, kazao je Kasapoglu.\nDvije strane su dogovorile da naredna, šesta sjednica Mješovite komisije za ekonomsku saradnju između Vlade Crne Gore i Vlade Turske bude održana 2020. godine, a domaćin će biti Vlada Turske.\nU delegaciji Vlade Crne Gore bili su i ministar prosvjete Damir Šehović i ministar zdravlja Kenan Hrapović. U okviru programa rada Mješovite komisije danas se u organizaciji Privredne komore Crne Gore i Tursko-crnogorskog poslovnog savjeta pri Odboru za međunarodnu ekonomsku saradnju Ministarstva trgovine Turske održava i Biznis foruma crnogorskih i turskih privrednika.\nTagsBiznis forum Crna Gora ekonomska saradnja Milutin Simović Turska


Kancelarija za KiM: Kamenovan autobus sa Srbima povratnicima iz Osojana - Kosovo Online\n10. Maj 2022. • 14:39\nAutobus koji prevozi Srbe povratnike iz opštine Istok u Кosovsku Mitrovicu kamenovan je jutros oko 9 časova u mestu Rudnik. Povređenih nije bilo, ali su putnici izrazito uznemireni i zastrašeni nakon ovog incidenta, a vozač je pozvao policiju koja je izvršila uviđaj, saopšteno je iz Kancearije za KiM.\nU saopštenju Kancelarije za KiM se ističe da su "Srbi povratnici posebno osetljiva kategorija stanovnika na Кosovu i Metohiji i da stopa povratka iznosi manje od dva odsto što je najmanje u jednom postkonfliktnom području, a upravo ovakvi i slični učestali napadi na povratnike, uz uzurpaciju imovine među glavnim su razlozima za odsustvo održivog povratka".\n"Šta je kome grupa putnika povratnika zasmetala, da su postali meta albanskih huligana i ekstremista? Serija agresivnih i bezumnih napada na Srbe na prostoru Кosova i Metohije ovim je nastavljena, a najnoviji napad na povratnike, test je i za predstavnike onih međunarodnih organizacija koje bi trebalo da obezbede miran i bezbedan život Srba na КiM, da svoj zadatak i ispune. Posebno zabrinjava što ne postoji ni volja, ni želja političara iz Prištine da osude ovakve incidente i zatraže hitno privođenje počinilaca, čime bi jasno i nedvosmisleno pokazali da su spremni na zajednički suživot sa srpskim narodom. Naprotiv, od predstavnika Privremenih institucija samouprave u Prištini imamo samo agresivne i antisrpske izjave kojima potpiruju mržnju i netrpljivost prema Srbima i direktno izazivaju incidente na terenu", navodi se u saopštenju.\nIz Кancelarije za Кosovo i Metohiju zahtevaju da se hitno i bez odlaganja napadači na humanitarni autobus uhapse i sankcionišu i apeluje na predstavnike međunarodnih organizacija koji deluju na prostoru КiM da ovaj incident javno i jasno osude i podignu bezbednost Srba na viši nivo.\nAutobus koji prevozi putnike iz Osojana u Kosovsku Mitrovicu dva puta nedeljano finansira Kancelarija za KiM.\nKancelarija za KiM povratnici Istok kamenovanje autobus\nVučić: Od kad je na vlasti Aljbin Kurti imamo za 50 odsto uvećan broj napada na Srbe\nPredsednik Srbije Aleksandar Vučić obraća se danas javnosti iz Palate Srbija navevši da smo se u prethodnih 10 godina suočili smo se sa brojnim krizama.\nKancelarija za KiM: Najnoviji napad na srpske mladiće i devojke predstavlja najdirektnije ugrožavanje života srpske dece, Priština da ne daje zamah albanskim ekstremistima


Nema dogovora među članicama EU oko zabrane uvoza ruske nafte\nIzvor: Radio Televizija Vojvodine, 16.Maj.2022, 14:33\n"Nastavićemo sa uvođenjem sankcijama Rusiji, kako bismo učinili da posledice invazije budu nepodnošljive za Kremlj. Nastavljamo da >> Pročitaj celu vest na sajtu Radio Televizija Vojvodine << razgovaramo o tome. Nažalost, danas nije bilo moguće postići dogovor o finalizaciji šestog paketa sankcija", rekao je Borelj.\nŠefovi diplomatija, kako je objasnio, razgovarali su o svakoj vrsti podrške Ukrajini, kako ekonomske tako i vojne, i dogovorili dodatnu pomoć od 500 miliona evra za nabavku oružja, čime je ukupna suma koju je EU namenila u tu svrhu dostigla dve milijarde evra.\nBorelj je rekao je da je to samo vrh ledenog brega, jer članice pojedinačno pružaju veoma veliku pomoć.\nOn je upozorio i na posledice rata u Ukrajini po bezbednost hrane u svetu i ekonomiju mnogih zemalja u razvoju.\n"Moramo da pomognemo Ukrajini da nastavi sa proizvodnjom i izvozom žitarica i pšenice", rekao je Borelj.\nSastanku je prisustvovao i ministar spoljnih poslova Ukrajine Dmitro Kuleba.\nU ispunjavanju onoga što je EU obećala Zapadnom Balkanu pre dve decenije neophodno je sada preći sa reči na dela, zatražio je ministar spoljnih poslova Austrije Aleksander Šalenberg.


Ponovljeni izbori u Srebrenici i Doboju pokazali su jasno dvije stvari - da članovi Centralne izborne komisije /CIK/ BiH treba da podnesu ostavke i da opozicija u Republici Srpskoj nije dorasla izazovima vremena u kome se nalazimo i koji su pred nama, izjavio je Srni potpredsjednik SNSD-a Nikola Špirić.\n"Pokazalo se da je odluka CIK-a o ponavljanju izbora na određenom broju biračkih mjesta u Srebrenici i Doboju bila nepotrebna i politički motivisana zbog čega bi članovi ovog tijela morali da podnesu ostavke", naglasio je Špirić, koji je predsjedavajući Doma naroda Parlamentarne skupštine BiH.\nOn je dodao da bi se tim činom članova CIK-a vratio legitimitet i Predstavničkom domu Parlamentarne skupštine BiH koji ih je imenovao kršeći zakone.\n"Što se opozicije u Republici Srpskoj tiče oni su jedino uspjeli da izgube u Doboju i budu zloupotrebljeni u Srebrenici. Ni iz ovog poraza oni nisu izvukli pouku niti prepoznaju politički trenutak i vitalni interes srpskog naroda u BiH", istakao je Špirić.\nOn je naglasio da je i prije izbora rekao da stranke okupljene oko SDA samo čekaju mig ili prećutno odobravanje određenih centara moći da od Srebrenice naprave "grad slučaj" i obesmisle izbore i demokratske procese u ovoj opštini, a zatim i da isti scenario postepeno sprovedu u cijeloj Republici Srpskoj ukoliko im bude dozvoljeno.\nZabrinjavajuće je, ukazao je Špirić, što su stranke opozicije i u Doboju stvarale atmosfera straha zbog čega mnogo ljudi nije izašlo na izbore, iako u tom gradu nije bilo poziva na blokadu kao u Srebrenici.\n"U svakom slučaju pobjeda SNSD-a je jasna i očekivana. Zahvaljujemo se na mnogobrojnim čestitkama koje stižu na adresu najjače stranke u Republici Srpskoj i BiH", rekao je Špirić.\nCIK BiH: Jerinić gradonačelnik Doboja, Grujičić načelnik Srebrenice


Pak: Nadležni da reaguju na napade na predsednika\nBEOGRAD - Očekivali smo da nadležne institucije reaguju na neistine i napade tabloida na predsednika Republike, ali do toga nije došlo, izjavila je danas savetnica za medije predsednika Srbije Stanislava Pak.\n"Da li iza kampanje stoje tajkuni, ja neću da ulazim u to, ali nadležne institucije bi trebalo da to utvrde, a na kraju krajeva, oglasio se i NUNS", navela je Pak za B92.\nOna kaže da je kampanja pojedinih tabloida protiv Tomislava Nikolića vidljiva svakog dana, a da su metode kojima se tabloidi koriste ispod svakog nivoa.\nTu se radi o kršenju novinarskog kodeksa, morala, i govore se "najstrašnije stvari", iznose "neshvatljive neistine", navela je Pak, ali je istakla da, prema izveštajima kojima raspolaže, građani ne veruju u te priče.\nPak je, na pitanje o vanrednim izborima, rekla da je odluka na predsedniku vlade Aleksandru Vučiću, a da će predsednički biti održani 2017. godine.\nOna je rekla da, ukoliko premijer Srbije bude smatrao da je za Srbiju korisno da budu ti izbori, oni će biti održani i predsednik Srbije će podržati tu odluku predsednika vlade.\n"Predsednik podrzava stranku koju je osnovao, podržava politiku vlade u kojoj je većina iz SNS", istakla je Pak.\nKad je reč o predsedničkim izborima, oni će biti održani 2017, budući da, kako je istakla, ne postoji nijedan razlog da se oni održe ranije, jer predsednik Srbije na najbolji mogući način obavlja svoj posao i građani to vide.\n"Ukoliko bi ti izbori bili održani ranije, samo bi predsednik izgubio vreme, jer su u planu određene spoljnopolitičke aktivnosti i sada nije ni vreme, ni mesto za to", rekla je Pak.\n« Janković: Hitna reakcija nadležnih za napad zbog homofobije Obama Nikoliću: Zovite ako Srbiji treba pomoć »


Tramp "probija led" sa Kinom, u pismu Đinpingu zagovara "konstruktivne veze"\nArhiva - Predsednik Kine Si Đinping (REUTERS/POOL/Peter Klaunzer - RTSVQGP)\nPredsednik SAD Donald Tramp "probio je led" u odnosima sa kineskim predsednikom Si Đinpingom pismom u kome je rekao da očekuje da zajedno sa njim radi na razvoju konstruktivnih odnosa, iako dvojica lidera nisu razgovarali direktno otkako je Tramp preuzeo dužnost.\nU pismu, Tramp se zahvalio Siju na čestitki povodom inauguracije i poželeo kineskom narodu uspešnu Lunarnu novu godinu petla, saopštila je Bela kuća u sredu.\n"Predsednik Tramp saopštio je da se nada da će da predsednikom Sijem raditi na razvoju konstruktivnih odnosa u korist i Sjedinjenih Država i Kine", navodi se u saopštenju.\nPortparol kineskog Ministarstva spoljnih poslova Lu Kang rekao je u četvrtak da Kina ceni Trampovo pismo i da je voljna da radi sa Sjedinjenim Državama na promociji saradnje i razvoju jačih veza.\nLideri SAD i Kine još uvek nisu razgovarali otkako je Tramp postao predsednik, ali Lu Kang kaže da su dve zemlje očuvale "blisku komunikaciju".\nTramp i Si tek treba da razgovaraju direktno, nakon što je predsednik preuzeo dužnost 20. januara, mada su razgovarali ubrzo pošto je Tramp pobedio na predsedničkim izborima u novembru.\nDiplomatski izvori u Pekingu kažu da je Kina bila uznemirena, pošto je Si ostao uvređen nakon što je razgovor sa Trampom prošao loše i detalji o tome procureli do medija u SAD.\nProšle sedmice, veze SAD sa odanom saveznicom Australijom postale su zategnute nakon što je Vašington post objavio detalje o oštrom telefonskom razgovoru između Trampa i premijera Malkoma Turnbula.\n"To je poslednje što Kina želi", rekao je za Rojters izvor dobro obavešten o kineskim razmišljanjima o odnosima sa SAD. "Bilo bi veoma neprijatno za predsednika Sija i kineski narod, koji vrednuje koncept 'lice u lice'".\nViši zapadni diplomata, koji nije iz SAD, kaže da je verovatno da Kina neće žuriti da dogovori takav poziv.\n"Te stvari moraju da se dogode pod vrlo kontrolisanim okolnostima po Kinu, a Kina to ne može da garantuje sa nepredvidivim Trampom", rekao je diplomata.\n"Tramp takođe deluje rastrzano po drugim pitanjima u ovom trenutku, da bi posvetio previše pažnje Kini".\nTajvan i juan u fokusu\nPostoji nekoliko spornih oblasti u vezi sa kojima Kina strahuje da bi Tramp mogao da "pređe crtu", kaže diplomata, skrećući pažnju na pitanje Tajvana, kao i trgovine.\nTramp je uznemirio Kinu u decembru telefonskim razgovorom sa predsednicom Tajvana Cai Ing-Ven. Kina vidi Tajvan kao neposlušnu pokrajinu koja nema prava da ima formalne diplomatske odnose sa bilo kojom drugom zemljom.\nTramp je takođe pretio da će uvesti carine na robu koja se uvozi iz Kine, optužujući Peking da je devalvirao svoju valutu juan i da krade radna mesta od SAD.\nTokom saslušanja pre potvrde u Senatu, državni sekretar SAD Reks Tilerson rekao je da Kini ne treba da bude dozvoljen pristup ostrvima koja je izgradila u nemirnom Južnom kineskom moru. Bela kuća je takođe obećala odbranu "međunarodnih teritorija" u strateškim pomorskim putevima.\nKina ponavlja da ima glatke kontakte sa Trampovim timom. Ministarstvo spoljnih poslova u Pekingu saopštilo je prošle nedelje da dve zemlje ostaju u "bliskom kontaktu".\nTaj kontakt predvodi vrhunski kineski diplomata, državni savetnik Jang Jeići, koji je po rangu iznad ministra spoljnih poslova.\nJang je prošle nedelje rekao Majklu Flinu, Trampovom savetniku za nacionalnu bezbednost, da se Kina nada da će raditi zajedno sa SAD na rešavanju i kontroli sporova i osetljivih problema.\nDobro obavešteni izvor kaže da je Trampovoj administraciji "vrlo jasno" kakva je kineska pozicija po pitanju Tajvana. Tramp još uvek nije pomenuo Tajvan nakon što je stupio na dužnost.\nKineski državni mediji pitaju se da li Tramp uopšte ima politiku prema Kini.\nU četvrtak, čitani tabloid Global tajms, koji izdaje Narodni dnevnik, zvanični list vladajuće kineske Komunističke partije, primetio je da se Tramp nije odmah suprotstavio Kini kao što je očekivano, jer je shvatio da bi uznemiravanje Pekinga imalo loš povratni udarac.\n"On je verovatno razumeo da bi prave oštre akcije protiv Kine rezultirale kompleksnom lančanom reakcijom, čak izvan kontrole", piše list u svom uredničkom komentaru. Veng Jivei, provesor međunarodnih odnosa na pekinškom elitnom Renmin univerzitetu, kaže da pismu sugeriše da nova administracija u SAD želi da signalizira važnost odnosa Sjedinjenih Država i Kine, bez rizika sukobljavanja po određenim pitanjima.\n"Tramp je poslao mnoge poruke koje su zbunile svet, poput onih na temu politike prema Južnom kineskom moru ili politike 'jedne Kine', tako da ako bude bilo telefonskog razgovora, predsednik Si će ga pitati 'šta misliš o tome'", rekao je Vang. "On želi da izbegne to, pa je samo poslao pismo kao prvi korak".


Ko će izaći na crtu Donaldu Trampu? Među kandidatima za Belu kuću 18 demokrata i trojica republikanaca - Preokret\nSjedinjene Američke Države spremaju se za predsedničke izbore krajem 2020. godine, a kako vreme odmiče, kristališu se favoriti za nominaciju ispred Demokratske i Republikanske stranke.\nKako piše Njujork Tajms, kod demokrata se za kandidaturu za predsednika nadmeće 18 kandidata, dok kod vladajućih republikanaca za sada samo tri, uključujući i aktuelnog predsednika SAD.\nPredstavljamo vam političare demokrata i republikanaca sa najvećim šansama za dobijanje kandidature.\nKo su favoriti demokrata?\nDžozef Bajden (77) je u trku za nominaciju ušao u aprilu ove godine. Osam godina je bio potpredsednik SAD u administraciji Baraka Obame, a 36 godina je proveo u Senatu.\nŠto se tiče pozicije iz perspektive birača, bivši potpredsednik stoji na centru u debati o tome da li budući kandidat treba da bude politički veteran ili novo lice, kao i da li liberalan ili umereni kandidat imaju veću šansu da poraze aktuelnog predsednika Trampa.\nČesto se pozivajući na nadimak “Džo srednja klasa”, Bajden ističe da potiče iz radničke klase, kao i da je sposoban da radi u dvostranačkom okruženju.\nJedna od prepreka koje stoje na putu Ujka Džoa do Bele kuće je zakonska regulativa koju je podržavao devedesetih, druženje sa segregacionistima i seksualnim napasnicima, problematičan stav prema abortusu u prošlosti, a potencijalno i aktuelna politička situacija u SAD. Bajden se sa svojim sinom Hanterom našao u centru debate o impičmentu Donalda Trampa pošto je aktuelni predsednik od Ukrajine tražio dokaze o korumpiranosti dvojice Bajdena.\nBajden je tek nedavno javno podržao impičment, a moglo bi da se vrlo lako uprkos svemu ispostavi da Bajden definitivno jeste ne samo najpopularniji kandidat među demokratama, već i najopasniji po Trampa.\nElizabet Voren (70), senatorka iz Masačusetsa, je predvodnica liberalne struje unutar stranke i žestoki je kritičar Vol Strita. Jedna je od najzaslužnijih za osnivanje Federalnog biroa za finansijsku zaštitu potrošača nakon finansijske krize 2008. godine.\nNjena kampanja je u usponu u prethodnim mesecima i po anketama je izjednačila rejting sa Bajdenovim. Poruke koje šalje biračima se uglavnom odnose na borbu protiv korupcije, a obećala je da će se kao predsednica boriti protiv “pokvarenog sistema koji favorizuje bogate”.\nZa Liz Voren, međutim, važi da nije harizmatična i da je baksuz, a to je vazda bitan faktor u donošenju odluke čije će se ime zaokružiti na glasačkom listiću. Ona, ipak, važi za jednog od najsnažnijih kandidata, pored dvojice drugih veterana, Bajdena i Sandersa.\nBerni Sanders (78), senator iz Vermonta izgubio je u trci za predsedničku nominaciju od Hilari Klinton 2016. godine, ali je odlučio da ponovo učestvuje u borbi.\nIz 2016. godine ostao je zapamćen i voljen njegov promo spot “Together” za kampanju.\nU oktobru je preživeo srčani udar, ali je pitanje da li je njegovo zdravstveno stanje imalo uticaja na rejting. Štaviše, pričalo se da bi upravo Bernijev srčani udar mogao da negativno utiče i na Bajdenov rejting, pošto su sličnih godina, a ljudi ne žele bolešljivog predsednika.\nNa prvom skupu koji je organizovao u Kvinsu nakon što je preživeo srčani udar, međutim, Sanders je okupio više od 25.000 ljudi.\nMeđu njegovim predlozima i obećanjima nalaze se besplatna školarina u javnim školama, minimalna satnica rada od 15 dolara i jedinstven sistem zdravstvene zaštite. Takođe uživa podršku najmlađe članice Kongresa u istoriji SAD Aleksandrije Okasio Kortez.\nSredstva za kampanju prikuplja isključivo sitnim donacijama.\nGradonačelnik grada Saut Bend u Indijani Pit Butidžidž (37) uzdigao se od anonimnog političara do jedne od najsjajnijih zvezda budućnosti iz redova demokrata, a veoma je popularan među mlađim biračima.\nDiplomac je Harvarda, govori sedam stranih jezika i služio je u Avganistanu kao rezervista američke mornarice.\nUkoliko bi osvojio nominaciju, Butidžidž bi postao prvi kandidat neke velike partije za predsednika koji je homoseksualac.\nNedavne ankete su pokazale da se mladi demokrata kotira sve bolje u Ajovi i Nju Hempširu, saveznim državama koje prve glasaju, iako je u septembru prvi izbor glasača u Ajovi bila Liz Voren.\nButidžidžov uspon objašnjava se činjenicom da je on direktno kritikovao plan za zdravstvenu zaštitu koji forsira Liz Voren, ali i da se predstavlja kao mlađa, svežija alternativa Bajdenu.\nBivši gradonačelnik Njujorka, medijski mogul i milijarder Majkl Blumberg (77) je saopštio u nedelju da ulazi u trku za predsedničku kandidaturu, iako je u martu izjavio da ga ne zanima nominacija.\nBlumberg, koji je osmi najbogatiji Amerikanac po Forbsovoj listi, imaće prednost u odnosu na ostale jer će moći sam da finansira kampanju i unajmljuje osoblje za izborni štab. Već je plasirao televizijsku kampanju u koju je uložio više novca nego sve druge demokrate zajedno kada je reč o televizijskom oglašavanju.\nSaveznike u redovima demokrata je dobio svojim zalaganjem za borbu protiv klimatskih promena i borbi za smanjenje broja zločina počinjenih vatrenim oružjem.\nBlumberg je kritkovao Voren, koja je protivnica Vol Strita i planira da oporezuje najbogatije Amerikance da bi finansirala različite programe od univerzalne zdravstvene zaštite do besplatne školarine na državnim koledžima. Takmičiće se sa Bajdenom i Butidižidžem da postane umerena alternativa liberalnim agendama Voren i Sandersa.\nA kod republikanaca…\nRepublikanska stranka je na meti kritika jer mnogi funkcioneri tvrde da je svaka konkurencija Trampu praktično onemogućena. Ipak, predsednik će imati najmanje dva izazivača.\nBivši kongresmen Džo Volš (57) postao je jedan od najglasnijih Trampovih kritičara, za koga kaže da nije konzervativac, kao i da je nedostojan javne funkcije.\nVolš je osvojio mesto u Predstavničkom domu Kongresa 2010. godine kao deo Pokreta čajanka, ali je dve godine kasnije izgubio od demokrate Temija Dakvorta. Nakon što je napustio Kongres, postao je voditelj radijskog tok šou programa na lokalnoj stanici u Čikagu.\nNekadašnji guverner Masačusetsa Bil Veld (74) bio je kandidat libertarijanaca za potpredsednika SAD na izborima 2016. godine.\nStalni je kritičar Donald Trampa, a kada je ove godine objavio trku za nominaciju, rekao je da se glas američkog naroda ignoriše i da nacija pati.\nAmerički izbori u više navrata ispostavili su se potpuno nepredvidivim, a oni koji podržavaju manje popularne kandidate poput Korija Bukera ili Kamale Heris često ističu da je Tramp najbolji dokaz za to da i 2020. godine možemo da očekujemo neočekivano.\nHilari Klinton je Donalda Trampa potcenila i to ju je koštalo Ovalne sobe. Štaviše, često se činilo da ni sam Tramp nije verovao da će postati predsednik Sjedinjenih Američkih Država. Aktuelne favorite zato bi lako mogao da zaseni neki trenutno manje popularan kandidat. Zato se čeka Ajova koja će ponuditi prvi presek stanja.\nIzvor: Nedeljnik Foto: Tv Printscreen


PORTAL KRUG - #OSTANIKODKUĆE i treniraj uz „Kraljevske krune“\n#OSTANIKODKUĆE i treniraj uz „Kraljevske krune“\nPrevious Article Preminula košarkašica Bojana Milošević Brnad\nNext Article Kraljevački sportisti delili zaštitne maske građanima (VIDEO)\nTokom „korona karantina“, ovaj klub američkog fudbala večeras počinje sa besplatnim online treninzima, treninzi su namenjeni deci koja su 2008. godište ili mlađa, a deca će treninge moći da prate preko aplikacije „Zoom“\nVečeras u 18 časova, preko aplikacije Zoom biće održan prvi online trening za svu decu koja su 2008. godište ili su mlađa, najavio je Klub američkog fudbala „Kraljevske krune“.\nKako navode, odlučili su da tokom „korona karantina“, pospeše održavanje fizičke aktivnosti dece kroz vežbe za motoriku, agilnost, brzinu i kondiciju. Mislili su i na podršku socijalizaciji kroz jačanje timskog rada i timskog duha u svakom detetu. Treninge vode Srđan i Aco, treneri američkog fudbala i atletike!\nDovoljno je da svako dete ima kamericu na mobilnom, ili kompjuteru, instalira Zoom aplikaciju i od kuće vežbaće timski sa ostalim vršnjacima. To je neophodno da bi imali konferencijsku video vezu za prisustvovanje online treninzima, koju svi zainteresovani mogu da skinu sa ovog LINKA\nOstalo je još da svi koji žele da budu deo online treninga – u 18 večeras budu ONLINE. Pristupni podatci za online trening sobu su: https://us04web.zoom.us/j/927148103\nMeeting ID: 927 148 103\nKraljevo\tportal krug\tKraljevske krune\tKlub americkog fudbala\tonline treninzi


Veće usvojilo izveštaje o radu javnih preduzeća - JUGPRESS\nVeće usvojilo izveštaje o radu javnih preduzeća\nNa sednici Gradskog veća kojom je predsedavao gradonačelnik Vranja Slobodan Milenković usvojeni su izveštaji od radu javnih preduzeća „Vodovod“, „Komrad“, „Novi dom“, „Parking servis“, „Zavod za urbanizam“, „Uprava banje“, kao i Privrednog društva „Slobodna zona“ sa finansijskim izveštajima.\nO ovim izveštajima konačnu reć daće odbornici Skupštine grada Vranja na narednoj sednici.\nVećnici su usvojili i zahtev JP „Vodovod“ za davanje saglasnosti na odluku Nadzornog odbora o cenama vode i kanalizacionim uslugama.\nVećnica Zorica Jović, obrazlažući usvojeni zahtev je rekla da neće doći do povećanja cena vode i kanalizacionih usluga. Radi se isključivo o terminološkim promenama kako bi se tačno definisalo ko je ko među potrošačima vode, ko su fizička, ko pravna lica, a ko sportska udruženja“.\nNa današnjoj sednici doneto je i Rešenje o obrazovanju radne grupe za pripremu i realizaciju projekata ,,Prihvatilište za pse i mačke na teritoriji grada Vranja“.


29.04.2018 u 13:39\nMOSKVA – Ruski predsednik Vladimir Putin rekao je danas predsedniku Južne Koreje Mun Džae-inu da je Rusija spremna da pomogne u saradnji između Severne i Južne Koreje, saopštio je danas Kremlj. „Potvrđena je spremnost Rusije da i dalje pomaže u uspostavljanju saradnje Južne i Severne Koreje”, navodi se u saopštenju. Putin je, u današnjem telefonskom razgovoru, Munu rekao da je Rusija spremna da pomogne kad je reč o trilateralnoj infrastrukturi i energetskim projektima na Korejskom poluostrvu, prenosi Rojters. Mun i severnokorejski lider Kim Džong-un u petak su se susreli na istorijskom samitu i obećali da će raditi na „potpunoj denuklearizaciji Korejskog poluostrva”. Mun je Putina danas upoznao sa detaljima razgovora koje je imao sa Kimom u petak u Panmundžomu, prenosi Tas\n29.04.2018 u 19:44\nKim pušta strane stručnjake u nuklearno postrojenje\nŠef Bele kuće Donald Tramp izjavio je da će se u naredne tri do četiri nedelje sastati sa severnokorejskim vođom Kim Džong Unom, koji je na samitu s predsednikom Južne Koreje Mun Džae Inom ipak obećao da će pustiti strane stručnjake i novinare na zatvaranje svog poligona za testove nuklearnih projektila, planirano za maj, rekli su zvaničnici u Seulu. Njihovi navodi Kimovih reči, koje prenosi Rojters, stigli su nakon kritika da Mun na samitu nije uspeo da privoli lidera sa severa Korejskog poluostrva na čvrste garancije da će zaista raditi na proklamovanom cilju uništenja arsenala atomskih bombi.\n28.04.2018 u 18:14\nDok je državna severnokorejska agencija, izveštavajući o samitu dve Koreje održanom dan ranije, navela da će to biti „nova prekretnica” koja će doneti zajednički prosperitet korejskom poluostrvu, južnokorejski mediji su s određenim oprezom pozdravili sastanak lidera, Kim Džong Una i Mun Džae Ina. Izvesne uzdržanosti je, ipak, bilo i u izveštajima u Severnoj Koreji. Centralna novinska agencija te države, KCNA, kako javlja Rojters, odvojeno je objavila zajedničko saopštenje koje su Kim i Mun uputili svetu nakon prvog samita dve Koreje posle više od decenije\nKako će Tramp odgovoriti Kimu\nLider Severne Koreje Kim Džong Un objavio je da njegova zemlja prekida testiranje nuklearnog oružja i interkontinentalnih balističkih projektila. Nesumnjivo velika vest i dobar predznak za mogući sastanak Kim Džong Una i Donalda Trampa. Dobar početak mirnije atmosfere i bezbednosne relaksacije na Korejskom poluostrvu, čemu treba da dovede i skori susret Kim Džong Una sa njegovim južnokorejskim kolegom, predsednikom Mun Džae Inom. Direktna telefonska linija između dvojice predsednika već je uspostavljena. Hoće li, dakle, sada sve na relaciji Severna Koreja – SAD ići glatko i brzo, mogu li se očekivati i spektakularni rezultati mogućeg samita Donalda Trampa i Kim Džong Una?\n21.04.2018 u 09:50\nPjongjang - Severna Koreja saopštila je da je obustavila testiranje balističkih raketa dugog dometa i da planira da zatvori poligone za testiranje nuklearnih bombi. Pjongjang se odlučio na ovakav potez u cilju održavanja „nacionalnog fokusa” i „poboljšanja ekonomije”, prenosi severnokorejska centralna novinska agencija (KCNA). Kako navode, suspenzija danas stupa na snagu. Objava o obustavi raketnih i nuklearnih proba usledila je nekoliko dana pre sastanka severnokorejskog lidera Kim Džong Una i predsednika Južne Koreje Mun Džae-ina. Dvojica lidera sastaće se u selu na granici kako bi pokušali da okončaju sukob dve Koreje. Odluka je doneta na plenarnoj sednici Centralnog komiteta vladajuće radničke Partije, na kojoj je bilo reči o „novoj eri” politike. (Beta-AP)+ Tramp: Postignut\n20.04.2018 u 10:24\nSEUL - Severna i Južna Koreja otvorile su danas crvenu telefonsku liniju između svojih vođa, saopštila je južnokorejska agencija Jonhap, pozivajući se na predsedništvo u Seulu. Kako navodi Frans pres ova linija komunikacije otvorena je nedelju dana uoči najavljenog samita između južnokorejskog predsednika Mun Džae-ina i severnokorejskog vođe Kim Džong Una u selu Panmundžon u Demilitarizovanoj zoni koja deli dve Koreje. Južnokorejsko predsedništo saopštilo je da je uspešan probni poziv obavljen između predsedničke Plave kuće u Seulu i Komisije za državne poslove u Pjongjangu, prenosi agencija AP.\n19.04.2018 u 11:49\nJužnokorejski predsednik želi mirovni sporazum sa Severom\nSEUL- Južnokorejski predsednik Mun Džae-in rekao je danas da je potrebno potpisivanje mirovnog sporazuma da bi se Korejski rat zvanično okončao. „Primirje koje je na snazi već 65 godina treba da se završi”, rekao je Mun i dodao da „posle objave o kraju rata treba potpisati mirovni sporazum”. Korejski rat (1950-1953) završen je primirjem koje i danas traje iako su dve Koreje formalno i dalje u ratu. Demilitarizovana zona, koja deli poluostrvo i gde će biti održan međukorejski samit 27. aprila, ispunjena je minskim poljima i utvrđenjima. Međutim, Mun je naveo i da je preduslov za zaključenje mira odustajanje Severa od nuklearnog i raketnog programa. „Ako samit dve Koreje i samit Severne Koreje i SAD dovedu do denuklearizacije, verujem da neće biti previše teško postići praktične\n19.04.2018 u 08:15\nPALM BIČ- Predsednik SAD Donald Tramp je rekao da će Rusiji uvesti nove sankcije „čim ih ona zasluži”. Govoreći na jučerašnjoj konferenciji s japanskim premijerom Šinzo Abeom, Tramp je izjavio da niko nema tvrđi stav prema Rusiji od njega, a kao jedan primer je naveo povećanje izdvajanja za vojsku. Takođe, on je potvrdio američke udare na ruske plaćenike u Siriji. Prema njegovim rečima, dobri odnosi sa zemljama poput Kine, Rusije i Japana su „dobra, a ne loša stvar”. (Beta-AP) Tramp ostavio otvorenu mogućnost da ne dođe do sastanka s Kimom VAŠINGTON- Predsednik SAD Donald Tramp ostavio je sebi mnogo manevarskog prostora u vezi sa samitom sa severnokorejskim liderom Kim Džong Unom, rekavši novinarima da će odustati od sastanka ako bude smatrao da on neće doneti\n17.04.2018 u 23:05\nPALM BIČ – Američki predsednik Donald Tramp izjavio je danas da se nada sastanku sa severnokorejskim liderom Kim Džong Unom i da se za mesto susreta razmatra pet lokacija, ali da je moguće i da se sastanak neće dogoditi. Tramp je rekao i da Južna Koreja ima njegov blagoslov da pokuša da okonča svoj rat sa Pjongjangom, prenosi Rojters. „Ljudi ne shvataju da Korejski rat nije završen. Upravo sada se odvija. I oni razgovaraju o kraju tog rata. Imaju moj blagoslov da razgovaraju o okončanju rata”, rekao je Tramp. On je kazao da su SAD počele direktne razgovore sa Severnom Korejom na „ekstremno visokim nivoima” kako bi pokušali da dogovore njegov sastanak sa Kimom. „I zaista verujem da nam to omogućuje dobra volja da se dobre stvari dese. Videćemo šta će se desiti zato što se na


Nova tužba za DUŠEVNU BOL direktora "Milenijum tima" protiv JUGpresa - Politički.rs\nFoto: Logo, JUGpress\nDirektori kompanije “Milenijum tim” Ivan Bošnjak i Stojan Vujko podneli su novu tužbu zbog nanošenja duševnog bola protiv glavne i odgovorne urednice regionalne informativne agencije JUGpres Ljiljane Stojanović, saopštila je danas ta agencija.\n“Tužba je poptuno ista kao ona koju je Stojanović već preuzela u Višem sudu u Beogradu, nosi isti broj i odnosi se na izveštaj sa konferencije za novinare Narodne stranke u Vranjskoj Banji vezane za kupovinu tamošnjeg hotela. I ovde Bošnjak i Vujko traže nadoknadu od dva miliona dinara”, navodi se u saopštenju.\nPrema navodima u saopštenju, nova tužba poslata je 29. jula i kontradiktorna je saopštenju “Milenijum tima” od 19. jula, kada su tvrdili da će smanjiti odštetni zahtev na 100 evra po tužbi.\n“Ključno je pitanje zašto je potpuno istovetna tužba poslata i da li je to, zapravo, klasično zaplašivanje redakcije ‘JUGpresa’ i glavne i odgovorne urednice”, rečeno je u saopštenju.\nPrivatna beogradska kompanija “Milenijum tim” već je tužila Centar za demokratiju i razvoj juga Srbije, koji je osnivač Regionalne informativne agencije JUGpres, i glavnu i odgovornu urednicu Ljiljanu Stojanović zato što su objavili izveštaje sa konferencija za novinare Narodne stranke u Leskovcu i Vranjskoj Banji.\nKako se u saopštenju JUGpresa navodi, sa tih konferencija Narodne stranke u Leskovcu izveštavali su “skoro svi lokalni mediji u ovom gradu, ali je tužen samo JUGpres.\nTags: JUGPRESS MILENIJUM TIM TUŽBA\nPrevious Vinča već uzima danak? Astmatičari pohrlili na pulmologiju\nNext Polovina mladih želi da se odseli iz Srbije, 80 odsto ne veruje nijednom političaru


Generalni sekretar NATO-a Anders Fog Rasmusen na konferenciji za medije u sedištu NATO u Briselu.\nNATO je pozvao Rusiju da obustavi “nelegalne vojne operacije” u istočnoj Ukrajini, uz ocenu da je njihov cilj destabilizacija te zemlje.\nGeneralni sekretar NATO-a Anders Fog Rasmusen izjavio je da je jasno da su ruski vojnici nelegalno prešli granicu sa istočnom i jugoistočnom Ukrajinom, te da nije u pitanju izolovani incident nego deo “opasne strategije” višemesečne destabilizacije Ukrajine. S druge strane, Rusija je te optužbe odbacila kao nagadjanja.\nGeneralni sekretar NATO-a Anders Fog Rasmusen obratio se novinarima posle vanredne sednice u Briselu povodom zaoštravanja krize u Ukrajini. On je istakao da članice NATO-a pozivaju Rusiju da obustavi vojne operacije.\n"Najsnažnije osudjujemo Rusiju zato što nastavlja da ignoriše svoje medjunarodne obaveze. Pozivamo Moskvu da obustavi ilegalne vojne akcije, obustavi podršku naoružanim separatistima i preduzme hitne i stvarne korake ka deeskalaciji ove ozbiljne krize.”\nGeneral NATO-a Niko Tak u četvrtak je objavio satelitske snimke na kojima se, prema njegovim, rečima vide ruski vojnici i oprema rasporedjeni u istočnoj Ukrajini.\nJuče su ukrajinski zvaničnici objavili video snimak na kome se, kako navode, vide ruski tenkovi u istočnom gradu Novoazovsku.\nKijev je zatražio od NATO-a podršku u borbi protiv pobunjenika koji su pokrenuli kontraofanzivu, kako se tvrdi, uz pomoć Moskve, da bi povratili kontrolu nad nekoliko delova istočne Ukrajine.\nMedjutim, danas je u Moskvi šef ruske diplomatije Sergej Lavrov odbacio tvrdnje o ruskim vojnicima u Ukrajini kao “spekulacije"\n"Znate, kada se pojave takve izmišljotine i tvrdnje o ruskoj invaziji – i pri tome se iznose veoma nervozno – to je verovatno povezano sa činjenicom da su pobunjenici potisnuli vladine snage.”\nAmerički predsednik Barak Obama izjavio je juče da je Rusija odgovorna za nasilje u Ukrajini ali još nije najavio nove mere protiv Moskve.\n“Dok se konsultujemo sa evropskim saveznicima i partnerima, očekujem da ćemo preduzeti dodatne korake, prvenstveno zato što nismo videli da Rusija preduzima bilo kakve suštinske korake da pokuša da reši krizu na diplomatski način.”\nMada je upozorio Moskvu da joj prete dodatne ekonomske sankcije, Obama je odbacio ideju vojne intervencije u Ukrajini.


USR Blinker Kalošević - Sprovedene ekološke aktivnosti u okviru projekta “ZA JEDNAKOST U ŽIVOTU”\nSprovedene ekološke aktivnosti u okviru projekta “ZA JEDNAKOST U ŽIVOTU”\nU okviru realizacije projekta „Za jednakost u životu“ kojeg provodi Sportski savez općine Tešanj, u saradnji sa Udruženjem sportskih ribolovaca „Blinker“ iz Kaloševića, dana 27.10.2019. godine učenici i radno osoblje osnovne škole u Kaloševiću, djeca sa roditeljima iz Dnevnog centra za djecu sa poteškoćama u razvoju Tešanj, članovi USR “Blinker” Kalošević, članovi Omladinskog udruženja “Mladi Mrkotić”, članovi Biciklističkog kluba Tešanj i drugi ekološki osvješteni građani su bili društveno aktivni na polju zaštite životne sredine.\nU prostorijama Osnovne škole “Abdulvhab Ilhamija” u Kaloševiću održana su edukativna ekološka predavanja s ciljem podizanja nivoa svijesti o značaju očuvanja i zaštite životne sredine kroz teme „Voda izvor zdravlja i bolesti“ predavač Dr.sci Rifat Sejdinović i „Monitoring vodnog potencijala rijeke Usore“ predavač D.sci Mirano Jupić.\nNakon edukacije prešlo se na praktični dio ekoloških aktivnosti u prirodi, očišćeno je dvorište osnovne škole, obale rijeke Usore i jezera Mrkotić, prikupljeno je 50 vreća raznog smeća, zasađeno je 100 sadnica “Katalpa”, postavljeno je pet tabli upozorenja “Ne bacajmo smeće, sadimo drveće”.\nPored ovih aktivnosti projektom „Za jednakost u životu „ u narednom periodu predviđeno je održavanje takmičenja u pripremi literarnih radova na temu “Rijeka Usora” za učenike osnovne škole u Kaloševiću i korisnike usluga Dnevnog centra za djecu sa poteškoćama u razvoju Tešanj, te održavanje edukativnih predavanja za trenere, sportske radnike i sportske klubove sa područja općine Tešanj.


Vojska Srbije angažovana na raščišćavanju snežnih nanosa sa puteva - Izazov\nVojska Srbije angažovana na raščišćavanju snežnih nanosa sa puteva\nRadio-televizija Srbije\t 12. januara 2022. 17:00\nMinistar odbrane Nebojša Stefanović istakao je da je Vojska Srbije uvek tu da pruži pomoć našem narodu gde god i kada god je to potrebno, bez obzira na vremenske uslove, pristupačnost terena ili težinu situacije, saopštilo je Ministarstvo odbrane.\n"Oni nikada ne pitaju koliko je težak zadatak, samo gde treba da se zapute i pomognu. Uvek su tu za naš narod i za našu Srbiju. Želim da im se i danas zahvalim na njihovoj posvećenosti i radu", rekao je Stefanović.\nPripadnici Vojske prioritetno su angažovani na održavanju prohodnosti saobraćajnica u Kopnenoj zoni bezbednosti i prilaza do vojnih objekata na teško pristupačnim planinskim terenima, gde na pojedinim mestima visina snežnog pokrivača prelazi i jedan metar.\nTime se ujedno stvaraju uslovi za nesmetano i bezbedno snabdevanje i manevar jedinica Vojske Srbije, ali se i meštanima planinskih sela, kojima su ovi putevi jedina veza sa ostatkom sveta, omogućava pristup sistemu zdravstvene zaštite i snabdevanje osnovnim životnim namirnicama, navodi Ministarstvo.\nRadove izvode pripadnici inžinjerijskih jedinica putne specijalnosti, koji, kako se ističe, svakodnevnim angažovanjem na raščišćavanju putnih komunikacija uz upotrebu inžinjerijskih sredstava unapređuju i svoju osposobljenost za realizaciju namenskih zadataka.\nOdržavanje prohodnosti putnih komunikacija omogućeno je pravovremenim razmeštajem i planskom upotrebom inžinjerijskih jedinica Vojske Srbije, koje i ovoga puta pokazuju da su spremne i sposobne da pruže podršku angažovanim snagama i pomoć građanima kada god je to potrebno, zaključuje se u saopštenju.\nMakron: Nećemo napustiti dijalog s Rusijom, ali cena će biti visoka\nVremenska prognoza – 26. januar\nNa prelazu Bački Breg među kutijama u kamionu nađena 24 migranta\nNemačka traži ulogu posrednika u ukrajinskom sukobu\nSuperklaster – koje su to oblasti u kojima Srbija ima najviše perspektive\nVetar u leđa za mlade u riziku, kako im pomoći kad izađu iz sistema alternativne…\nUdvostručen broj korisnika prihvatilišta za beskućnike u Maloj Krsni kod Smedereva\nPočinje da radi Kancelarija za pomoć Srbima izbeglim iz BiH u zaštiti njihove imovine\n„Er Srbija“ uvodi direktne letove do Amana, Liona i Sočija\nSuperklaster – koje su to oblasti u kojima Srbija ima najviše…\nVetar u leđa za mlade u riziku, kako im pomoći kad izađu iz sistema…\nUdvostručen broj korisnika prihvatilišta za beskućnike u Maloj Krsni…


Vučić i Hamond: Britanija će biti podrška Srbiji | Republika Srpska\nНасловна Србија Vučić i Hamond: Britanija će biti podrška Srbiji\nVučić i Hamond: Britanija će biti podrška Srbiji\nBEOGRAD – Premijer Srbije Aleksandar Vučić izjavio je danas da Srbija ima podršu Velike Britanije na putu ka EU, kao i za reforme koje sprovodi.\nVučić je na zajedničkoj konferenciji za novinare sa ministrom spoljnih poslova Velike Britanije Filipom Hamondom rekao i da je nekoliko britanskih kompanija zainteresovano za neke od najvećih srpskih kompanija koje će biti u procesu privatizacije.\nPremijer je rekao da je Srbija na evropskom putu i da od tog puta ne odsutaje. „Verujem da ćemo pored širokih i značajnih i, od svih relevantih faktora u svetu priznatih, ekonomskih reformi, uspeti mnogo toga da popravimo i uradimo i na političkom nivou u 2015, za koju smatramo da je ključna godina u reformama i napretku Srbije“, rekao je Vučić.\nOn je dodao da je iz razgovora sa Hamondom zaključio da Srbija od Velike Britanije može da očekuje značajnu podršku.\nPremijer je rekao da je sa Hamondom razgovarao o predsedavanju Srbije OEBS-om na „konstruktivan, profesionalan i ozbiljan način“, kao i o otvaranju poglavlja u pregovorima sa EU, kao i da je naišao na blagonaklon stav Velike Britanije u vezi sa budućnošću Srbije i evropskim integracijama. „Naš put nije lak i jednostavan, mnogo toga ćemo morati da uradimo, ali rad, rad, rad je nesto što moze da nas spase, a ne nesto što će neko da nam pokloni“, rekao je Vučić.\nOn je naveo da je zahvalan Hamondu što je pred srpskom delegacijom izneo viziju Evropske unije iz ugla Velike Britanije, iako to nije bio obavezan pred zemljom koja još nije članica.\nVučić je izrazio želju da što veći broj britanskih čelnika poseti Srbiju, ali i da što veći broj privrednika dođe da investira u našu zemlju.\nOn je naveo da u procesu privatizacije 502 kompanije ima nekoliko britanskih kompanija koje su zainteresovane za neke od najvećih srpskih preduzeća. „Verujemo da će britansko prisustvo u Srbiji biti još značajnije i veće u godina pred nama i da ćemo imati podršku Velike Britanije na našem evropkom putu“, rekao je Vučić. Hamond: Primena Briselskog sporazuma za otvaranje poglavlja Hamond je izrazio snažnu podršku srpskim reformama, kao i evrointegracijama Srbije i naglasio da je za otvaranje prvih pregovaračkih poglavlja najvažnija primena Briselskog sporazuma. „Želimo da vidimo otvaranje pregovaračkih poglavlja što pre.\nZamajac je sve u politici i održavanje tog zamajca je od kritične važnosti. Što pre otvorimo poglavlja – to bolje“, poručio je Hamond na zajedničkoj konferenciji za novinare sa premijerom Vučićem. Šef Forin ofisa je takođe snažno podržao i teške odluke koje premijer sprovodi s ciljem reforme srpske privrede, kao bi ona postala konkurentnija. „Iz sopstvenog iskustva znamo koliko su kratkoročno gledano te reforme teške , ali dugoročno gledano one obezbeđuju ekonomski prosperitet, rast i radna mesta“, istakao je Hamond.\nBritanski zvaničnik je naglasio da dolazi iz zemlje koja se ponosi svojom nacijom, kulturom, istorijom i sa stanovništvom koje neustrašivo brani svoje vrednosti. „Mesto Velike Britanije je u reformisanoj EU i koja će raditi na vrednostima kojima i mi pripadamo.\nZajedno sa partnerima u EUI ćemo raditi na reformi EU i konkurentnijoj ekonomiji“, rekao je britanski ministar.\nU tom kontesktu on je naglasio da zvanični London snažno podržava opredeljenost Srbije na toj putanji. „I nastavićemo da je podržavamo“, rekao je Hamond.\nJedna od tema razgovora sa Vučihem bila su i regionalna pitanja. „Pričali smo o izazovima u regionu, značaju regionalne stabilnosti kako za Srbiju tako i za EU“, rekao je Hamond, navodeći da je u Beograd došao posle posete Bugarskoj i Rumuniji, a da iz Srbije ide u Hrvatsku i Bosnu i Hercegovinu.\nOn je naveo da se u Beogradu sastao i sa ministrom privrede i predstavnicima britanskog biznisa i sa njima razgovarao o koracima koje vlada preduzima za privlačenje investicija s ciljem da obezbedi nova radna mesta. Šef britanske diploamtije čestitao je Srbiji na profesionalizmu s kojim je pristupila predsedavanju OEBS-om. „Predsedavanje OEBS-om je prilika da Srbija poakže svoje vrednosti pred međuanrodnom javnošću i spremnost da dela u skladu sa evropskim vrednostima kojima je i sama posvećena.\nZnamo da će OEBS funkcionisati nesmetano i efikasno za vreme predsedavanja OEBS-om“, zaključio je Hamond.


„Imaš pet litara krvi, pokloni bolesnnom, povređenom samo 450 ml! Nije mnogo, nećeš ni osetiti. Nije teško biti human!“\n– ovim rečima najavljena je akcija dobrovoljnog\ndavanja krvi, održana u utorak, 26. januara,\nu Hemijsko-tehnološkoj školi.\nAkciji su se priključili i učenici i zaposleni,\nkojima je ovom prilikom određena krvna grupa,\npregledano opšte zdravstveno stanje i urađen test\nkrvi na žuticu, sifilis i HIV. Akcija dobrovoljnog\ndavanja krvi, koja se tradicionalno održava\nu našoj školi, nailazi na redovan odziv,\nšto je svakako čin za pohvalu...\nBroj posetilaca 1251262


INFORMACIJA ZA JAVNOST, 29.06.2020.GODINE\nDana 26.06.2020.godine oko 19,10 sati u mjestu Skradno, općina Busovača, policijski službenici tima za borbu protiv zloupotrebe opojnih droga PU Kiseljak izvršili su kontrolu i pregled osobe I.K. rođen 1997.godine iz Busovače. Tom prilikom isti je dobrovoljno predao određenu količinu zeljaste materije za koju se sumnja da je opojna droga cannabis.\nEvidentirano je 25 saobraćajnih nezgoda u kojima su 3 osobe zadobile teže i 8 osoba lakše tjelesne povrede.\nZbog različitih prekršaja iz oblasti saobraćaja uručena su ukupno 344 prekršajna naloga, od kojih su 73 naloga uručena zbog prekršaja prekoračenja dozvoljene brzine, koji su evidentirani mobilnim i fiksnim radarima.\nIz saobraćaja su zbog upravljanja vozilom pod dejstvom alkohola ili bez položenog vozačkog ispita isključena 24 vozača, od kojih je 6 vozača zadržano u policijskim stanicama do otriježnjenja zbog prisustva alkohola u organizmu preko 1,5 promila.


Humanitarna vožnja „Donosimo osmeh“ 29.avgusta - Portal Iz Prve Ruke\nU okviru ove akcije prikupljaće se novčana sredstva za decu iz Udruženja samohranih roditelja i porodica dece sa invaliditetom „Plava školjka“ i za malu Vanju Malovic-Fondacija „Budi human Aleksandar Šapić“.\nVanja je rođena 2019.godine kao zdravo dete ali posle samo dva i po meseca dijagnostikovana joj je bolest mišića. Ona ne može da hoda, da jede, da guta i da diše kao druga, zdrava deca. Postoji lek koji može da zaustavi napredak ove bolesti. Nakon 5 meseci ona je dobila lek i njena bolest je usporena, ali Vanja je i dalje u teškom stanju i dane provodi u krevetu.\nBeogradski gradski dostavljači pozivaju sve svoje kolege i koleginice ali i sve zainteresovane građane da učestvuju u ovoj akciji i zajedno pomognu maloj Vanji !\nOkupljanje je planirano za nedelju, 29.avgust u 9 sati kod kružnog toka na Slaviji u Nemanjinoj ulici, u smeru ka Autokomandi. Beogradski dostavljači okupiće se u svojim vozilima, u automobilima, na motorima, biciklima i trotinetima i zatim se u pratnji policije kretati ka Autokomandi.\nRelated Topics:Beogradski gradski dostavljačibudi humanGradski Dostavljačihumanitarna akcijaHumanitarnoIstaknuto\nHumanitarna predstava “Brod plovi za decu rudara“ 3. juna\nBend Sara Džesika Panker objavio video singl „3030”\nHumanitarni koncert „Dete od snova“ sutra u Kombank Dvorani\nPingback: Humanitarna vožnja „Donosimo osmeh“ 29.avgusta - UrbanStandard


SAOPŠTENJE SA SEDNICE POKRAJINSKE VLADE ODRŽANE 3.9.2014. GODINE\nPokrajinska vlada je na sednici, kojoj je predsedavao potpredsednik prof. dr Dragoslav Petrović, usvojila informaciju koja govori o bilansu stanja resursa i rezervi mineralnih sirovina na području AP Vojvodine.\nResorni Pokrajinski sekretarijat za energetiku i mineralne sirovine naveo je u informaciji da mineralno-sirovinsku bazu AP Vojvodine, na dostignutom stepenu istraženosti, čini 28 vrsta mineralnih sirovina, čije su pojave i ležišta registrovana na više od 800 lokaliteta. U svakodnevnoj eksploataciji danas se u našoj pokrajini nalazi 13 vrsta mineralnih sirovina na više od 170 lokaliteta, dok se 15 vrsta, iz različitih razloga, poput nedovoljne istraženost ili ekonomske neisplativosti - ne eksploatiše. U informaciji se ističe da je stanje u oblasti naplate naknade, posebno od korisnika opekarskih sirovina, na području AP Vojvodine poražavajuće, jer naknadu plaća tek oko 30 odsto korisnika mineralnih sirovina. Poseban problem predstavljaju korisnici pre svega opekarskih sirovina, koji se bave nelegalnom eksploatacijom.\nI pored toga, naplaćena naknada za korišćenje mineralnih sirovina na području AP Vojvodine učestvuje sa više od 70 procenata u ukupno naplaćenoj naknadi na čitavoj teritoriji Republike Srbije, što je u odnosu na iskorišćene mineralne sirovine nesrazmerno veliko učešće. Sa ciljem da se raspoloživi mineralno-sirovinski resursi još efikasnije i racionalnije koriste, odnosno da se postojeća mineralna ekonomija AP Vojvodine i Republike Srbije dovede na viši nivo razvoja, predloženo je da se u što skorijem vremenu preduzmu odgovarajuće mere i aktivnosti.\nMeđu najznačajnijima su i donošenje dugoročne strategije razvoja malih ležišta, kao i svih zakonskih i podzakonskih akata iz oblasti geoloških istraživanja i rudarstva, koji su potpuno usklađeni sa međunarodnim propisima, standardima i procedurama. Pokrajinska vlada je uputila i inicijativu Vladi Republike Srbije da se sa Naftnom industrijom Srbije nađe modalitet zajedničke eksploatacije i rekultivacije postojećih bušotina ležišta mineralnih voda u našoj pokrajini.\nU okviru realizacije obaveza korisnika podsticajnih sredstava po osnovu Programa o sufinansiranju pogona za primenu novih tehnologija u AP Vojvodine, među donacijama stavljenim na raspolaganje za ove namene su robe od strane DOO "Brokerske kuće Aleksandar" iz Subotice za unapređivanje higjenskih uslova u obrazovnim ustanovama. Donacija u količini od 42.175 litara EkoGlass SU-20 čija vrednost iznosi 31,7 hiljada evra, preko Direkcije za robne rezerve AP Vojvodine biće upućena u 503 ustanove obrazovanja širom Vojvodine.\nNa sednici je prihvaćen informacija i o realizaciji donacije donacije DOO "DENTOSAN TRADE" iz Novog Sada, koja će se realizovati isporukom robe domovima učenika i školama za obrazovanje dece sa smetnjama u razvoju i osoba sa invaliditetom u AP Vojvodini, čija vrednost iznosi 13.962 evra.\nDOO "CAPITAL GROUP" iz Beograda, zajedno sa Direkcijom za robne rezerve AP Vojvodine, Crvenom Krstu Vojvodine stavio je na raspolaganje 100 vunenih ćebadi, u vrednosti 264,4 hiljade dinara.\nPovodom zahteva Opštine Šid, Pokrajinska vlada obezbedila je sa tekuće budžetske rezerve 250.000 dinara, koje će se usmeriti Mesnoj zajednici Jamena za sufinansiranje troškova obnavljanja živinskog fonda u ovom selu, stradalom u majskim poplavama.\nIzvor: Vebsajt Vlade Autonomne Pokrajine Vojvodine, 3.9.2014.


Dec 22, 2015 Android aplikacije, Samsung\nSamsung je predstavio dve nove Android aplikacije za štampu, Dynamic Workflow i RemoteCall, osmišljene tako da unaprede produktivnost i kompanijama smanje operativne troškove. Ove aplikacije će korisnici moći da preuzmu i instaliraju kroz tzv. Smart UX Centar, Samsungov korisnički interfejs za Smart MultiXPress multifunkcionalne štampače. Ovi novi alati štede vreme korisnicima tako što u jednom koraku prihvataju i obrađuju različite zadatke za različite dokumente, a sistemskim inženjerima omogućavaju daljinsko povezivanje sa štampačem ukoliko se javi potreba za otklanjanjem poteškoća u radu.\n“Moderne prenosive tehnologije mogu mnogo toga da ponude u poslovnom okruženju, a mi stvaramo novi ekosistem za štampu zasnovan upravo na tom konceptu,” izjavio je David SV Song, viši potpredsednik Divizije rešenja za štampu u kompaniji Samsung Electronics. “Smart UX Centar i sve aplikacije koje mi za njega razvijamo doneće kompatibilnost štampača i Android sistema, što će korisnicima ponuditi veću pokretljivost i bolje povezivanje.”\nAplikacija Dynamic Workflow omogućava korisnicima da stvore i svojim potrebama prilagode tok radnih zadataka kroz više aplikacija istovremeno. Na primer, primenom ovih aplikacija, korisnici mogu da integrišu više zadataka, kao što su skeniranje, optičko čitanje teksta i distribucija dokumenata u jedinstveni tok rada, koji zatim može da se sačuva za buduću upotrebu kao prečica koja zahteva samo jedan klik.\nRemoteCall je aplikacija koja se plaća, a koja povezuje štampač krajnjeg korisnika sa servisnim sistemom inženjera za potrebe dijagnostike i rešavanja problema. Preko ove veze sa udaljene lokacije, inženjer može da kontroliše ekran korisnikovog Smart UX Centra i da provede korisnika kroz proces otkrivanja problema. Inženjeri takođe mogu da se priključe na PC korisnika u cilju otkrivanja problema. Servis sa udaljene lokacije štedi vreme i troškove i krajnjim korisnicima i Samsungovim partnerima, na taj način što svodi terenske servisne posete na najmanju moguću meru.\nSvakog meseca, Samsung objavljuje nove aplikacije i vidžete za Smart UX Centar. Ovaj centar je jedan od Samsungovih projekata u okviru tzv. interneta stvari (Internet of Things), koji međusobno približava različite mobilne tehnologije, unapređujući iskustvo rada u svakoj kancelariji. On zaokružuje ekosistem za štampu u jednoj kancelariji, omogućavajuči korisnicima da lako i jednostavno prelaze sa jednog uređaja na drugi.\n“Donosimo iskustvo Smart UX Centra na mobilne uređaje korisnika, kako bismo se uklopili u njihov BYOD (bring your own technology – donesi svoj sopstveni uređaj) način života, u svetu koji postaje sve mobilniji”, zaključio je Song. “Štampa ne mora više da se obavlja u kancelariji već gde god se korisnik nalazi.”\nZa više informacija o Samsung Smart UX aplikacijama, posetite printingapps.samsung.com/apps\nUNIFON – fiksni telefon na mobilnom\nAplikacija Groceries by MasterCard – rešenje koje olakšava svakodnevnu kupovinu\nMyHuawei – aplikacija sa brojnim pogodnostima za korisnike


Direkcija sa planovima za narednu godinu ne želi da čeka formiranje Saveta mesnih zajednica - Televizija Leskovac\nDirekcija sa planovima za narednu godinu ne želi da čeka formiranje Saveta mesnih zajednica\nLeskovac – Iako je u kampanji za izbor članova saveta mesnih zajednica isticano da će nova rukovodstva između ostalog, definisati infrastrukturne problema sredine i proslediti ih preko Direkcije za urbanizam i izgradnju lokalnoj samoupravi, ovo javno preduzeće neće čekati na konstituisanje saveta prilikom izrade plana rada i finanisijskog plana za 2014. godinu.\n„Finansijski plan moraće da se usvoji tokom decembra na sednici Skupštine grada, a kako vremenski termin za konstituisanje saveta nije oročen, ne možemo da čekamo na njihovo formiranje“, rekao je direktor Direkcije za urbanizam i izgradnju, Slaviša Zlatanović.\nOno što je plan Direkcije je da u naredne dve i po godine, koliko je mandat vladajuće koalicije, budu asfaltirane sve ulice u gradu koje ispunjavaju uslove za dobijanje građevinske dozvole, a to su gabariti, da su rešeni imovinski odnosi i da imaju projekat.\nU to će biti uključena i naselja: Rade Žunić, preko puta Veterinarske stanice, Slavka Zlatanovića kao i ulice u seoskim sredinama.\nZa one saobraćajnice koje ne ispunjavaju propisane uslove Direkcija će aktivno raditi na otklanjanju problema.\nTags: Direkcija, Leskovac, mesne zajednice\nMajka porodila ćerku u automobilu


Srpski festivali posle 2020: Otpuštanja i rupe u budžetu - NOVA portal\nKultura Autor:Jelena Koprivica28. Dec. 202010:29 > 10:30\nOgromni finansijski gubici, rupe u budžetima, rezanje svih nepotrebnih troškova, uključujući i smanjenje radne snage – slika je sa kojom se suočava srpska festivalska industrija na kraju godine. I to godine u kojoj je zbog pandemije sve stalo, pa i festivali.\nNakon što je direktor Nišvila Ivan Blagojević izjavio za Nova.rs da su bili prinuđeni da otpuste ljude kako bi spasili manifestaciju, postavlja se pitanje šta je sa drugim srpskim festivalima.\nI dok su Arsenal fest i Nišvil krajem leta održani u hibridnom izdanju, odnosno prvi samo onlajn, bez publike, a drugi delom onlajn i uz drastično smanjenje broja posetilaca, dve manifestacije su otkazane.\nU pitanju su festivali koji svakog leta u Novi Sad, odnosno Vrnjačku Banju privuku na desetine hiljada posetilaca – Exit i Lovefest.\n“Moramo da budemo zli kapitalisti da bismo sačuvali Nišvil”\nOba festivala, kako za Nova.rs svedoče njihovi organizatori, suočila su se sa katastrofalnim posledicama, s obzirom da im je praktično ukinuto pravo na rad.\n– Od svih privrednih grana, pandemija je najžešće pogodila manifestacionu privredu, jer je ona jedina koja je praktično postala zabranjena delatnost i u kojoj je ukinuto pravo na rad hiljadama ljudi u Srbiji i milionima širom sveta. Pad komercijalnih prihoda je gotovo apsolutnih 100 odsto. Gubici zbog neodržavanja festivala su izuzetno veliki, pogotovo imajući u vidu da smo od prethodnog septembra, od kada kreće intenzivna priprema festivala za narednu godinu, mi gotovo osam meseci do izbijanja vanrednog stanja redovno plaćali troškove festivala koji nije održan. Takođe, snažno smo se oduprli pritiscima da sprovodimo masovna otpuštanja kao većina drugih organizacija u muzičkoj industriji, što je posledično samo povećalo gubitke – priča za naš sajt Sanjin Đukić, PR direktor festivala Exit.\nSanjin Đukić Foto:N1\nGotovo istovetan scenario je nešto sa čime se suočio i festival u Vrnjačkoj Banji:\n– Kraj 2020. godine dočekujemo sa velikim finansijskim gubicima i nadom da će se nešto promeniti na bolje tokom predstojeće godine. Sledeću godinu dočekujemo potpuno spremni i kada je reč o festivalskom programu i o muzičkim događajima u Beogradu i nadamo se da će većina projekata u narednoj godini zaživeti već od marta u nešto izmenjenom formatu – kaže za Nova.rs Zlatana Pavlović, direktor Lovefesta.\nMaltene bezizlazna finansijska situacija zbog koje se, primera radi Nišvil, odlučio na drastično smanjenje troškova, koje podrazumeva i otpuštanje zaposlenih ili spoljnih saradnika “preslikana” je i kada su u pitanju Exit i Lovefest.\n– Naši fiksni troškovi sa gotovo 100 ljudi koje angažujemo na godišnjem nivou, poslovnim kancelarijama širom regiona, magacinima i drugim izdacima, izuzetno su veliki, čak i u godini kada se festival ne dešava u punom obimu. Pojedini su se pitali šta će nama 100 ljudi, a zaboravlja se da je, ne računajući IT sektor, Exit vodeći izvoznik kreativnih industrija Srbije sa sedam velikih festivala i desetinama drugih projekata u više od 10 evropskih država – ističe Đukić i podseća da je većina organizacija u svetskoj muzičkoj industriji ove godine sprovela masovna otpuštanja.\n– To je bilo između 70 i 90 odsto radne snage. Međutim, mi se borimo svim silama da do toga ne dođe, jer Exit nije potrošački brend poput nekog gaziranog pića. Exit čine ljudi od kojih su mnogi tu više od deset godina, a nemali broj i od njegovog osnivanja. Do sada smo uspeli da broj ljudi ne smanjimo više od deset odsto i nadamo se da će na tome i ostati – kaže naš sagovornik.\nLovefest kao organizacija, prema rečima Pavlovićeve, do sada nije otpustio nijednog zaposlenog:\nZlatana Pavlović Foto:Screenshot/RTS\n– Trudili smo se da na sve načine naše usluge i ekspertizu preusmeravamo na nove potrebe i u digitalnu sferu. Svakako, to nije sačuvalo veliki broj naših eksternih saradnika, koji su zbog odlaganja festivala ostali bez sigurnih prihoda koje već deceniju i po imaju od Lovefesta – priča naša sagovornica.\nUpravo zbog finansijskih poteškoća prošlog meseca je bilo najava da će se Exit “preseliti” iz Srbije, no uprkos ponudama iz okolnih zemalja odlučeno je da festival ostaje u gradu čiji je postao simbol, a Đukić otkriva šta je presudilo:\n– Novi Sad je naš grad i mi sve vreme smo želeli da ostanemo ovde i da razvijamo festival. U tom trenutku zaista nisu sve stvari zavisile od nas i mi smo bili prinuđeni da biramo između bankrota i prihvatanja ponuda drugih država, odnosno selidbe na neko od bogatijih tržišta. U međuvremenu smo imali sastanak sa gradonačelnikom Novog Sada, koji je razumeo izuzetno tešku situaciju u kojoj se našao, ne samo Exit, nego celukupna muzička i manifestaciona privreda u Srbiji i svetu. Obećao nam je da grad neće dozvoliti da nestane festival koji je jedan od najprepoznatljivijih brendova Novog Sada i koji lokalnoj turističkoj privredi treba da donese više od 200 miliona evra prihoda do 2030. godine. Takođe, najavljena je podrška i svim drugim gradskim manifestacijama, što je nažalost relativno izolovan slučaj u Srbiji, pa smo predložili gradskim čelnicima da se zauzmu da i drugi gradovi u zemlji podrže svoje manifestacije, kao što je to učinio Novi Sad, ali i skoro sve druge evropske zemlje.\nSa prethodnog izdanja Lovefesta Foto:Promo/Lovefest.rs\nGrupacija srpskih festivala, kako je podsetio direktor Nišvila, na dva sastanka u Vladi Srbije tokom proteklih meseci navodila je spisak raznih predloga – od bespovratne pomoći do otpisa poreza na doprinose. Ponuđen im je bio kredit Fonda za razvoj koji nisu uspeli da dobiju.\n– Većina festivala nezadovoljna je time, bar naših pet, šest najznačajnijih u ovoj zemlji, jer nismo naišli na neku dobru volju da se pomogne da preguramo ovaj težak period – kazao je Blagojević za naš sajt.\nSa druge strane, organizatori novosadskog festivala mnogo puta su naglašavali da je srpska ekonomija do sada od Exita prihodovala 200 miliona evra. I sada ponavljaju da je festivalu je neophodna pomoć države.\n– Podrška Exitu nije pomoć, već jedna od najboljih investicija koju naša zemlja ima, jer država na svaki uložen dinar u festival, dobije nazad investiciju od 15-20 dinara u domaću ekonomiju. Bez Exita državni budžet nije ništa uštedeo, već naprotiv, izgubio milione. A o vrednosti promocije zemlje da ne govorimo, koju strani stručnjaci stavljaju u kategoriju neprocenjivo. O ovom primeru javno-privatnog partnerstva osnivač festivala Dušan Kovačević je bio više puta pozvan da drži predavanje na “London School of Economics”, vodećem ekononskom fakultetu Evrope – ističe PR direktor Exita i još jednom naglašava:\n– Bez državne podrške festival nažalost nije moguće organizovati, jer usled nedovoljne snage domaće ekonomije, cena ulaznica na domaćem tržištu za Exit je pet do osam puta manja nego za festivale slične veličine u Evropi. Slična situacija je i sa kapacitetima komercijalnih sponzora, pa tako vodeći britanski festival, zahvaljujući snazi tamošnje ekonomije, od komercijalnih sponzora za jednu godinu prihoduje više nego Exit za dvadeset godina- pojašnjava naš sagovornik.\n“Kao društvo smo blizu biološkog minimuma” Nikola Vranjković\nZa Lovefest u prvom talasu koronavirusa pomoć države bila je, kako objašnjava Zlatana Pavlović, krucijalna u dva segmenta:\n– Sa jedne strane bilo nam je važno da raspolažemo tačnim i pravovremenim informacijama u vezi sa mogućnostima održavanja festivala, dok je sa druge finansijska pomoć nužna. Informacija da festival, ipak, neće biti održan ove godine sa sobom je donela ogromne finansijske gubitke i rupu u budžetu, koju bez pomoći države nijedna organizacija našeg obima u Srbiji ne može sama da nadomesti. Zbog toga je pomoć države neophodna, jer je, konkretno u slučaju Lovefesta, to direktna injekcija ne samo za festivalsku industriju već i za turizam Srbije i Vrnjačke Banje, koja tokom festivalskih dana beleži rekordnu posećenost.\nIako je Nišvil pripremio plan za održavanje festivala narednog leta, i dalje je “neizvesno da li će ga biti”, naveo je Blagojević. Nameće se zato pitanje kakva sudbina čeka festivale u zemlji, ali i šire ukoliko se ne iznađe trajno rešenje i ako situacija sa koronavirusom potraje?\n– Po ovom pitanju delimo optimizam sa našim kolegama iz industrije širom sveta, ali i nekim od vodećih svetskih država. Nedavno je ministar finansija Nemačke pozvao tamošnje organizatore koncerata i festivala da već sada počnu sa pripremama za njihovo održavanje idućeg leta, dok je britanski ministar zdravlja izjavio da možemo da očekujemo “leto na koje smo navikli”. I vodeća globalna koncertna korporacija “Live Nation” takođe je najavila povratak masovnih koncerta i festivala u leto 2021. navodeći ohrabrujuće vesti na polju pronalaska vakcine i razvoju sve bržih i jeftinijih testova na virus, kao glavni razlog za optimizam. U slučaju da zabrane okupljanja potraju do 2022. može se desiti da Srbija i svet ostanu bez ove prevažne, ne samo ekonomske grane, već jedne od najvažnijih ljudskih aktivnosti, koja je jedna od onih koje čine život vrednim življenja – smatra Sanjin Đukić.\nSlično misli i Pavlovićeva, koja jedino trajno rešenje vidi u ponovnom uspostavljanju normalnog funkcionisanja u društvu i učenju da živimo sa virusom, i normalizaciji rada svih industrija, pa i festivalske:\n– U suprotnom festivali nemaju svetlu budućnost. Svaka direktna zabrana rada zbog pandemije traži direktnu finansijsku pomoć države, jer je to nužan uslov da bilo koja organizacija iz naše sfere nastavi sa radom i posle 2021. godine – zaključuje Zlatana Pavlović.